hotchpotch/miracl-hf-unified huggingface dataset:
కుందన్ లాల్ సైగల్
కుందన్ లాల్ సైగల్ (ఆంగ్లం : Kundan Lal (K.L.) Saigal)( జ: ఏప్రిల్ 11, 1904 జమ్మూ – మ: జనవరి 18, 1947 ) జలంధర్ భారతీయ గాయకుడు, నటుడు. ఇతడు బాలీవుడ్ మొదటి సూపర్ స్టార్ గా పరిగణింపబడుతాడు. సైగల్ కాలంలో బాలీవుడ్ కు కలకత్తా కేంద్రంగా వుండేది, ప్రస్తుతం ముంబాయి కేంద్రంగా ఉంది.
సైగల్ తన 42వ యేటనే మరణించాడు. మరణానికి ముందు అనేక హిట్ సినిమాలు అందించాడు. నౌషాద్ సంగీత దర్శకత్వంలో నిర్మింపబడిన సినిమా "షాజహాన్" ( 1946 ) సూపర్ హిట్ అయ్యింది. "జబ్ దిల్ హీ టూట్ గయా, హమ్ జీకే క్యా కరేఁ" హిందీ పాటల మకుటంలో మణి.
తన పదునైదు ఏండ్ల ప్రస్థానంలో సైగల్ 36 సినిమాలలో నటించాడు - 28 హిందీ/ఉర్దూ, 7 బెంగాలీ, మరియు ఒక తమిళ సినిమా. ఇవే కాకుండా హిందీ/ఉర్దూ హాస్యభరిత సినిమా ఐన "దులారీ బీబీ" (3 రీళ్ళు) లో నటించాడు, ఈ సినిమా 1933 లో విడుదల అయింది.
మార్టిన్ లూథర్
మార్టిన్ లూథర్ (ఆంగ్లం : Martin Luther) (1483 నవంబరు 10 - 1546 ఫిబ్రవరి 18) జెర్మనీకి చెందిన ఒక సన్యాసి, , విశ్వవిద్యాలయపు ప్రొఫెసర్, కు చెందిన ఒక ఫాదర్, మరియు , ఇతడి ఆలోచనలు దారితీసి, మార్చివేసాయి.
లూథర్ యొక్క పోప్ యొక్క ఆధిక్యతను ప్రశ్నించింది, మరియు లూథర్ ప్రకారం క్రైస్తవ ధర్మశాస్త్రము బైబిల్ ఆధారంగా మాత్రం పొందగలమని, చర్చీలు మరియు పోపు ద్వారా కాదని ప్రకటించాడు. క్రీస్తుద్వారా బాప్తిజం పొందినవారు మాత్రమే విశ్వవ్యాపిత విశ్వాసులు అని చాటాడు. లూథర్ ప్రకారం, మోక్షము అనునది దైవ ప్రసాదము, దీనిని సత్యవంత 'పశ్చాత్తాపం', మరియు యేసు పట్ల విశ్వాసము ఉంచేవారే పొందగలరు. యేసును చేరే మార్గము చర్చిద్వారా మాత్రం కాదు అని చాటిచెప్పాడు.
రసగుల్ల
రసగుల్ల ఒక బెంగాలీ మిఠాయి. ఇవి గుల్లగా ఉండి పాకం నీటిలో తేలుతుంటాయి.
మరిన్ని వివరాలకు వికీబుక్స్ సంప్రదించండి.
ఆవుల మంజులత
ఆవుల మంజులత తెలుగు యూనివర్సిటీ మాజీ ఉపకులపతి. తండ్రి ఆవుల సాంబశివరావు ఆంధ్ర విశ్వవిద్యాలయానికి వైస్ ఛాన్సలర్‌గా పనిచేస్తే... ఆమె పొట్టి శ్రీరాములు తెలుగు విశ్వవిద్యాలయానికి వైస్‌ఛాన్సలర్‌గా బాధ్యతలు నిర్వహించి ఇటీవలే పదవీ విరమణ చేశారు. నాన్న ఆవుల సాంబశివరావు మరియు అమ్మ ఆవుల జయప్రదాదేవి ఇద్దరూ సంఘసేవకులే. పుట్టింది మద్రాస్‌లో. హైదరాబాద్‌లో పెరిగారు. ముగ్గురు అన్నదమ్ములు, ఒక అక్క. విద్యాభ్యాసమంతా నారాయణగూడలోని మాడపాటి హనుమంతరావు పాఠశాలలో, రెడ్డి విమెన్స్ కాలేజీలో జరిగింది. కెమికల్ ఇంజనీర్ డి.ఎస్.రావుతో పెళ్లయింది. తెలుగు అకాడమీలో రీసెర్చ్ అసిస్టెంట్‌గా, రీసెర్చ్ ఆఫీసర్‌గా బూదరాజు రాధాకృష్ణ, చేకూరి రామారావులతో కలిసి పనిచేశారు. 1999లో తెలుగు అకాడమీకి డైరెక్టర్‌గా పదవీ బాధ్యతలు చేపట్టారు. 2005లో పొట్టి శ్రీరాములు తెలుగు విశ్వవిద్యాలయంకి ఉపకులపతి అయ్యారు. ఇజ్రాయెల్‌ లోని హీబ్రూ యూనివర్శిటీలో తెలుగుశాఖను ఏర్పాటు చేశారు. కొడుకులిద్దరూ అమెరికాలో ఉన్నారు.
పడాల రామారెడ్డి
పడాల రామారెడ్డి ప్రముఖ న్యాయవాది. న్యాయశాస్త్రపు గ్రంథాల రచయిత.
భారతదేశ రాజ్యాంగాన్ని తన వ్యాఖ్యానంతో తెలుగులో ప్రజలకు చేరవేసిన వ్యక్తి పడాల రామారెడ్డి. న్యాయవాద వృత్తి పరిభాషా పదాలకు అర్థాలను వివరించే 'శాసనిక నిఘంటువు'ని రెండు భాగాలుగా తీసుకొచ్చారాయన. న్యాయశాస్త్రానికి సంబంధించి ఆయన మొత్తం 150 గ్రంథాలను రచించడమే కాక 'లా', ఎం.బి.ఎ., ఎం.సి.ఎ. కళాశాలలకు అధిపతి.
రామారెడ్డి స్వస్థలం పశ్చిమ గోదావరి జిల్లా తణుకు దగ్గరున్న పిట్టల వేమవరం గ్రామం. ఈయన 1929 మార్చి 25న పుట్టారు. పుట్టిన ఎనిమిదేళ్ల లోపే అమ్మా, నాన్నల్ని పోగొట్టుకున్నారు. ఐదుగురు అన్నదమ్ములు. కాకినాడ పిఠాపురం మహారాజా వారి అనాథ శరణాలయంలో చేరి చదువుకున్నారు. కాకినాడలోనే పైడా రామకృష్ణయ్య జమిందారు సత్రంలో ఉండి ఎస్.ఎస్.ఎల్.సి., ఇంటర్మీడియట్లు ప్యాసయ్యారు. చెన్నపట్నం లా కాలేజీలో చేరారు. ప్రత్యేక ఆంధ్రరాష్ట్రం కోసంపొట్టి శ్రీరాములు కంటే ముందు విశాఖపట్నం రైల్వేలో పనిచేసే అమృతరావు అనే డ్రైవర్ తన ఉద్యోగానికి రాజీనామా చేసి, మద్రాసు సచివాలయం ముందు ప్రత్యేక ఆంధ్ర రాష్ట్రం కోసం నిరాహారదీక్ష చేస్తుండేవాడట. కూర్చుని కూర్చుని శ్రీరాములుగారి కాళ్ల వాసిపోతే రామారెడ్డి నూనెతో తరచూ ఆయన కాళ్లను మర్దనా చేసేవాడట. ఆంధ్ర రాష్ట్రం ఏర్పడ్డాక గుంటూరు హైకోర్టులో ఎల్‌.డి.సి. ఉద్యోగం దొరికింది. యుడిసిగా, ట్రాన్స్‌లేటర్‌గా పదోన్నతి లభించింది. 1956 నవంబరు 1న ఆంధ్రప్రదేశ్ ఏర్పడి హైకోర్టు హైదరాబాదుకు తరలి వచ్చినప్పుడు లైబ్రేరియన్‌గా ప్రమోషన్ వచ్చింది.
1959లో పోలారెడ్డి వేమారెడ్డి కూతురు పద్మావతితో కావలిలో వివాహం జరిగింది. తన తల్లి జ్ఞాపకాలతో 'పడాల మంగమ్మ' సంక్షిప్త జీవిత చరిత్రను రాశారు. ఆయన రాసిన తెలుగు పుస్తకాల్లో మండల జిల్లా ప్రజాపరిషత్ కోడ్, ఆంధ్రప్రదేశ్ పోలీస్ లా మాన్యువల్, గ్రామ పంచాయితీలా మాన్యువల్, క్రిమినల్ లా మాన్యువల్, భారత రాజ్యాంగానికి వ్యాఖ్యానం వగైరాలున్నాయి. డ్రాఫ్టింగ్ ఆఫ్ డీడ్స్ అండ్ డాక్యుమెంట్స్, అడ్వకేట్స్ ప్రాక్టీస్, సివిల్ సర్వీస్ కోడ్, పెన్షన్ కోడ్ వంటివి ఇంగ్లీషులోనూ రాశారు. 1988లో 'పడాల రామారెడ్డి ఎడ్యుకేషనల్ సొసైటీ' స్థాపించి, ఈ సంస్థకు అనుబంధంగా ఎల్లారెడ్డిగూడ అమీర్‌పేట్, హైదరాబాద్ లో 'పడాల రామారెడ్డి లా కాలేజీ'ని ప్రారంభించారు.
రామకృష్ణ (చిత్రకారుడు)
రామకృష్ణ తెలుగులో మనకున్న మంచి వ్యంగ్య చిత్రకారులలో ఒకడు. ఇతని పూర్తి పేరు మునగపాటి శివరామకృష్ణ. ఇతడు తెలుగులోనె కాక, ఆంగ్లంలోకూడ కార్టూన్లు వేయటం జరిగింది. ప్రముఖ చిత్రకారుడు బాపు ప్రభావంతో వ్యంగ్య చిత్రరంగానికి ఆకర్షించబడిన మరొక మంచి చిత్రకారుడితను. భారత దేశంలోని అతి పెద్ద బ్యాంకులో మేనేజరు పదవిలో బాధ్యతలు నిర్వహిస్తూనే, కార్టూనిస్ట్‌గా పేరుతెచ్చుకోవటం ఇతని ఏకాగ్రత, కష్టపడే తత్వం తెలియచేస్తాయి.
ప్యాపర్రు గ్రామంలో 1946, జులై 11న రామకృష్ణ జన్మించాడు. ఈయన తండ్రి మునగపాటి విశ్వనాథశాస్త్రి, తల్లి మునగపాటి విశాలాక్షి. తండ్రి మంచి కవి. ఇతని భార్య పేరు సుగుణ. వీరి ఏకైక సంతానం కుమార్తె జయంతి సునీత. భారతీయ స్టేట్ బ్యాంకులో అనేక దశాబ్దాలు పనిచేసి, మేనేజరుగా 2003లో పదవీ విరమణ చేశాడు. ప్రస్తుతం హైదరాబాదు లోని ఎస్.బి.ఐ.కాలనీ, కొత్తపేటలో నివాసం ఉంటున్నాడు.
ఇతని మాటలలోనె చెప్పాలంటే "కార్టూన్ రంగంలో అడుగుపెట్టడానికి స్పూర్తి, పూజ్యులు, గురుదేవులు బాపు వేసిన బాణాసంచాల్లాంటి కార్టూన్లు, ఆ బొమ్మల్లోని హావభావాలు, నవ్వించి, కవ్వించే డైలాగులు" అని చెప్తాడు. 1967వ సంవత్సరంలో బొమ్మలు వేయటం మొదలు పెట్టి, ప్రారంభంలోనే, పోటీలలో ప్రథమ బహుమతి సంపాదించిన కీర్తి ఇతనిది. "లోకోక్తి చిత్రిక" అన్న ఆంశంమీద ఇతను ఆంధ్రప్రభలో వేసిన మొదటి కార్టూన్‌కు, మొదటి బహుమతి లభించింది. ఆ విధంగా ప్రథమ విజయంతో మొదలయ్యిన ఇతడి వ్యంగ్యచిత్ర ప్రాభవం, తెలుగులోని అన్ని వార, మాస పత్రికలతో పాటు, కొన్ని కన్నడ, తమిళ, హిందీ పత్రికల వరకూ పాకింది. ఇంతేకాక అప్పటి ప్రముఖ కార్టూన్ పత్రిక శంకర్స్ వీక్లీ (Shanakar's Weekly) (ప్రముఖ కార్టూనిస్ట్ శంకర్ పిళ్ళై నడిపిన పత్రిక 1975లో ప్రభుత్వంచే ప్రకటించబడిన అత్యవసర పరిస్థితి వల్ల మూతపడింది)లోనూ, కార‌వాన్ (Caravan-Now 'Alive'), ఉమన్స్ ఎరా (Women's Era), వైజ్‌క్రాక్ (Wisecrack), సన్‌ (Sun), సం‌డే (Sunday), భావాన్స్ జర్నల్ (Bhavan's Journal), యూత్‌టైమ్స్ (Youth Times), న్యూస్‌టైమ్‌ (Newstime) మొదలగు ఆంగ్ల పత్రికలో కూడా ఇతని వ్యంగ్య చిత్రాలు ప్రచురించబడినాయి.ఇతని తండ్రి మునగపాటి విశ్వనాథశాస్త్రి మంచి పద్య కవి. తండ్రి దగ్గరనుండి పుణికి పుచ్చుకున్న పద్య కవితావేశాన్ని, నేటి సామాజిక పరస్థితులను విశ్లేషిస్తూ హాస్య, వ్యంగ్య పద్యాలను రచించి, హైదరాబాదులో జరిగే కవి సమ్మేళనాలలో చదివి ప్రజలను రంజింప చేయటమే కాక, ప్రముఖ కవుల నుండి ప్రశంసలను కూడా అందుకుంటున్నాడు.
గేథే
జోహాన్ వోల్ఫ్‌గ్యాంగ్ ఫోన్ గోథే (ఆంగ్లం : Johann Wolfgang von Goethe); ఆగస్టు 28, 1749 - మార్చి 22 1832). ఒక జర్మనీ రచయిత, మరియు ప్రకారం, "జర్మనీకు చెందిన, ఓ గొప్ప లేఖల పురుషుడు, భూమిపై నడచిన నిజమైన ఆఖరి . గోథే కవిత్వం, , సాహిత్యం, మత శాస్త్రము, మానవతావాదం మరియు విజ్ఞాన శాస్త్రము మొదలైన రంగాలలో నిష్ణాతుడు. గేథే యొక్క "" రెండు భాగాల డ్రామా, లో ఓ కలికితురాయి. గేథే రచనలలో అనేక కవితలు, "" మరియు "" మొదలగునవి ప్రసిద్ధమైనవి.
గేథే 18 మరియు 19వ శతాబ్దపు మరియు ఉద్యమంలో ఓ ప్రముఖుడు, ఇతడి ఉద్యమం , , "" మరియు కల్గివున్నది. శాస్త్రీయ గ్రంథము "" ద్వారా ఛార్లెస్ డార్విన్ ను ఇతని వృక్షశాస్త్ర సిద్ధాంతాలలో ప్రభావితం చేయగలిగాడు..
గోథే తండ్రిగారు జోహాన్ కాస్పర్ గోథే. ఆయన అప్పటీ రోమన్ రాజ్యపు సామంత నగరమైన ఫ్రాంక్ఫుర్ట్ లొ నివసించేవారు. లైప్జిష్ లొ బారిష్టర్ విధ్యాభాసం చేసి రాజసలహాదారుగా పని చేస్తున్నప్పటికీ ఆ విషయాలపై ఎక్కువ శ్రధ్ధ కనబరిచేవారుకాదు.ఆయన వివాహం గోథే తల్లి అయిన కాథరీనా ఎలిజబెత్ టెక్స్తర్ తొ 20 ఆగస్ట్ 1748 న జరిగింది. అప్పటికి ఆయన వయసు 38, ఆవిడ వయసు 17. గోథే మరియు తన చెల్లెలు కొర్నేలియా ఫ్రీడ్రికా క్రీస్టినా(1750) తప్ప మిగిలిన సంతానం అంతా చిన్న వయసులోనే మరణించారు.
గోథేకి అప్ప్తటి సమకాలీన విషయాలపై తన తండ్రిగారు మరియు వ్యక్థిగత ఉపధ్యాయులు విధ్యాభ్యాసం చేసారు.ముఖ్యంగా వివిధ భాషలైన లాటిన్,గ్రీక్,ఫ్రెంచ్,ఇటాలియన్,ఇంగ్లిష్ మరియు హీబ్రూలపై జరిగింది. ఇవేకాక నృత్యం,గుర్రపు స్వారీ,ఖడ్గయుధ్ధం కూడా నేర్చుకున్నారు. జోహాన్ కాస్పెర్ తన జీవితంలో సాధించలేని సౌకర్యాలన్నీ తన పిల్లలకు సమకూర్చాలనే పట్టుదలతో ఉండేవారు.
గోథేకు చిత్రలేఖనంపై అభిరుచి ఉన్నప్పటికీ, తన ద్రుష్టి సాహిత్యంపైకి మరలింది. ఫ్రీడ్రిష్ గొట్లీబ్ క్లోప్స్తోక్, హోమెర్ వంటి రచయితలపై ఆసక్థి కనబరిచేవారు. నాటకాలపై కూడా ఆయనకు మక్కువ ఉండేది. ప్రతీ సంవత్సరం వార్ంట్లో జరిగే తోలుబొమ్మలాట అంతె ఆయనకి ఎంతో ఇష్టం. తను రాసిన విల్హెల్ం మైస్తెర్స్ అపరెంటీస్షిప్ లో ఈ తోలుబొమ్మలాట గురించి పలుమార్లు ప్రస్థావించారు.
చరిత్ర మరియు మతం గురించిన పుస్తకాలు చదవడంలో ఎంతో ఆసక్తిని కనబరిచేవారు. ఆయన బాల్యం గురించి ఆయన మాటల్లో
గోథేకు ఫ్రాంక్ఫుర్ట్ నటులతో సాన్నిహిత్యం ఏర్పడింది. తన తొలిప్రయత్నాలో ఉన్నప్పుడు గ్రెట్చెన్ కు ఆకర్షితుడయ్యాడు. తరవతి కాలంలో తనతోనే ఫాస్ట్ అనే సుప్రసిద్ధ నాటకాన్ని రచించాడు.వారిద్దరి మద్ధ్య సాన్నిహిత్యాన్ని "డిక్టుంగ్ ఉండ్ వార్హైట్" లో వ్యక్తపరిచాడు.
జెమినీ గణేశన్
జెమినీ గణేషన్ (నవంబర్ 17, 1920 - మార్చి 22, 2005) ఒక సుప్రసిద్ధ తమిళ నటుడు. తెలుగులో కూడా అనేక చిత్రాలలో నటించాడు. ఇతడు తెలుగు సినిమా మహానటి సావిత్రి భర్త. ఊరు పుదుక్కోటై. జెమినీలో పనిచేయటం వలన జెమినీ గణేశన్‌ గా వ్యవహరిస్తారు. ఇతను సైన్సు గ్రాడ్యుయేట్‌. మద్రాసులో లెక్చరర్‌గా పనిచేశాడు. స్పోర్ట్స్‌మన్‌ అనేక హిట్‌ సినిమాల్లో హీరోగా, తర్వాతి రోజుల్లో కారెక్టర్‌ యాక్టర్‌గా నటించాడు. తమిళ, తెలుగు, హిందీ సినిమాల్లో కూడా నటించాడు. నాలుగు పెళ్లిళ్లు చేసుకున్నాడు. మొదటిభార్య అలిమేలు. రెండో భార్య నటీమణి పుష్పవల్లి ప్రముఖ నటి రేఖ తల్లి. మూడో భార్య ప్రముఖ నటి సావిత్రి. తన 79వ యేట సెక్రటరీ జులియాన నాలగవ భార్య. ఇతను 22 మార్చి 2005 తేదీన దీర్ఘకాలిక అనారోగ్యం వలన చనిపోయారు.
మాస్టర్ వేణు
మాస్టర్ వేణు (1916 - 8 సెప్టెంబర్, 1981) తెలుగు సినిమా సంగీత దర్శకులు. ఇతని అసలు పేరు మద్దూరి వేణుగోపాల్. వేణు మేనమామ అయినటువంటి రామయ్య నాయుడు గారి వద్దనే వాద్య సంగీతం నేర్చుకున్నారు. పదేళ్ళ వయసుకే ఈయన హార్మోనియం వాయించడంలో దిట్ట అయ్యాడు. 14వ యేట నుండే వేణు కచేరీలు ఇవ్వడం మొదలుపెట్టాడు. భీమవరపు నరసింహరావు గారి స్వరసారథ్యంలో వచ్చిన "మాలపిల్ల" సినిమాకి సహాయకునిగా అలాగే హార్మోనిస్ట్ గా పనిచేశాడు. బొంబాయిలో మనహర్ బార్వే నడుపుతున్న "స్కూల్ ఆఫ్ మ్యూజిక్"లో చేరి, ఆరు నెలలు తిరగకుండానే ఆ విద్యాలయంలో మాస్టర్ డిగ్రీ తీసుకున్నాడు. అప్పట్నుంచే "మాస్టర్ వేణు" అయ్యాడు. వేణుకి నౌషాద్ స్వరపరిచిన గీతాలంటే ఎనలేని మక్కువ. 1946లో వేణు బొంబాయి నుంచి తిరిగి వచ్చి మద్రాసులో ఉన్న "హెచ్.ఎం.వి" కంపెనీలో రెండేళ్ళు పనిచేశాడు. అక్కడ చాలా ప్రైవేట్ పాటలు స్వరపరచాడు.
విజయా వారు అమెరికా నుండి "హేమాండ్ ఆర్గాన్" అనే కొత్త వాద్యాన్ని ఆ రోజుల్లో పదహారు వేల రూపాయలకు ఆర్డర్ ఇచ్చి తెప్పించారు. ఈ వాద్యాన్ని అప్పట్లో వేణు తప్ప ఎవ్వరూ వాయించలేకపోయేవారు. ఆ వాద్యాన్ని "గుణసుందరి కథ", "పాతాళభైరవి" మరియు "మల్లీశ్వరి" తదితర చిత్రాల్లో ఉపయోగించాడు.
ఆయన భార్య పేరు శకుంతలా దేవి. ఆయనకు ఇద్దరు కుమారులు. ఒకరు మూర్తి చందర్, తత్వవేత్త. మరొకరు భాను చందర్, సినీ నటుడు.
మార్కో పోలో
మార్కో పోలో (ఆంగ్లం : Marco Polo) (1254 సెప్టెంబరు 15 – 1324 జనవరి 9 లేదా జూన్ 1325)) ఒక వర్తకుడు మరియు యాత్రికుడు () ఇతను కు చెందినవాడు ప్రపంచ యాత్రికుడిగా ప్రసిద్ధి చెందినవాడుగా ప్రసిద్ధి, ("ఒక మిలియన్" లేదా "").
పోలో తన తండ్రియైన నిక్కోలో మరియు పినతండ్రి మాఫ్ఫియోతో కలసి ప్రయాణించాడు. గుండా చైనా వరకు ప్రయాణించాడు. (చైనాను ఇతను ఉన్న కారణంగా "" అని పిలిచాడు) మరియు చెంగీజ్ ఖాన్ మనుమడు మరియు స్థాపకుడు అయిన ను కలిసాడు.
మార్కో పోలో (Marco Polo) (1254 సెప్టెంబరు 15 – 1324 జనవరి 9 లేదా జూన్ 1325) ఒక వర్తకుడు మరియు యాత్రికుడు (సాహస యాత్రికుడు) ఇతను వెనిస్ కు చెందినవాడు. ప్రపంచ యాత్రికుడిగా ప్రసిద్ధి చెందినవాడుగా ప్రసిద్ధి, .
పోలో తన తండ్రియైన నిక్కోలో మరియు పినతండ్రి మాఫ్ఫియోతో కలసి ప్రయాణించాడు. పట్టు మార్గం గుండా చైనా వరకు ప్రయాణించాడు. (చైనాను ఇతను ఖితాన్ ప్రజలు ఉన్న కారణంగా క్యాథే అని పిలిచాడు) మరియు చెంగీజ్ ఖాన్ మనుమడు మరియు యువాన్ సామ్రాజ్య స్థాపకుడు అయిన కుబ్లాయి ఖాన్ ను కలిసాడు.
మనదేశానికి చాలామంది విదేశీయులు వచ్చి వెళ్ళారు. వారిలో మార్కో పోలో చాలా ముఖ్యుడు. ఇతని మూలంగా భారతదేశం గురించి బయట ప్రపంచానికి తెలిసింది.
పదమూడో శతాబ్దంలో కాకతీయ రుద్రమదేవి కాలంలో మన ప్రాంతాలకూ, ఇతర దేశాలకూ ప్రయాణించిన వెనిస్‌ నావికుడు మార్కోపోలో వివిధ దేశాల, జాతుల ప్రజలను పరిశీలించి, సక్రమంగా విశేషాలను సేకరించాడు
జేమ్స్ వాట్
జేమ్స్ వాట్ (ఆంగ్లం :James Watt) (19 జనవరి 1736 - 25 ఆగస్టు 1819) ఒక స్కాటిష్ మరియు . ఇతడు కనిపెట్టాడు. ఈ ఆవిరియంత్ర ఆవిష్కరణతో లోనూ మరియు గ్రేట్ బ్రిటన్ సామ్రాజ్యంలోనూ మరియు ప్రపంచంలోనే ఒక పెద్ద మార్పు సంభవించింది
క్రూసేడులు
క్రూసేడులు (ఆంగ్లం : The Crusades) పరంపర. వీటిని ఐరోపాకు చెందిన క్రైస్తవులు, తమ అంతర్గత మరియు బాహ్య శత్రువులకు వ్యతిరేకంగా చేపట్టారు. క్రూసేడులు ప్రధానంగా ముస్లింలకు వ్యతిరేకంగా చేపట్టారు. ఇంకనూ పాగన్ లకు, కు, యూదులకు, కు, కు, కు, లకు, కు, కు మరియు పోప్ ల రాజకీయ శత్రువులకు వ్యతిరేకంగా చేపట్టారు. క్రూసేడర్లు పాత పాపాలు చేయుటకు అనుమతిని పొంది యుద్ధాలు చేయుటకు ప్రతిన బూనారు.
జెరూసలేం యూదులకు, క్రైస్తవులకు మరియు ముస్లిములకు గా పరిగణింపబడింది. లో ముస్లింల అధిక్యతను నిరోధించుటకు పాలకులకు సహాయాన్ని అర్థించే ప్రకటన చేశారు. ఈ యుద్ధాలు సాధారణంగా పాగనులకు, లకు వ్యతిరేకంగా చేపట్టారు. మత, ఆర్థిక మరియు రాజకీయ కారణంగా. క్రైస్తవుల మరియు ముస్లింల అంతర్గత శత్రుత్వం కూడా వీరిమధ్య అనేక సంధులు మరియు ఒడంబడికలు చేయడానికి దోహదపడినది. సమయాన క్రైస్తవులకు మరియు ల మధ్య జరిగిన మిత్రత్వము ఇందుకు ఒక ఉదాహరణ.
అంబటివానిపేట
అంబటివానిపేట , శ్రీకాకుళం జిల్లా, గార మండలానికి చెందిన గ్రామము .
ఈ ఊరు శ్రీకాకుళం టౌన్ నుండి 7 కి.మి. దూరంలో ఉంది. రామచంద్రాపురం పంచాయితీ పరిధిలోనికి వస్తుంది. అంబటివానిపేట, రామచంద్రాపురం, శిమ్మపేట, జొన్నలపాడు గ్రామాలు ఇదే పంచాయితీకి చెందినవి. దీని సమీపంలో ఉన్న ప్రముఖ పుణ్యక్షేత్రాలు :శ్రీకూర్మం, అరసవల్లి 
అంబటివానిపేట వూర్లో కల చెరువులు, గెడ్డలు.
అంబటివానిపేట ఊర్లో గౌరీ అమ్మవారి గుడి, రామ మందిరం మరియు శివుని గుడి ఉన్నాయి.
"పాతూరు" చిత్రంలో చాలా దూరంగా కనిపిస్తున్న దుబ్బ ఒకప్పుడు ఊరు. సుమారు నలభై సంవత్సరాల క్రితం ఊరు ప్రస్తుతం ఉన్న చోటికి మారింది. కారణం అది లోతట్టు ప్రాంతంలో ఉండేది. పాత ఊరిని పొలాలుగా మార్చారు.
ఊరిలో ఆవుల కాపరులు ఊర్లో అందరి దగ్గర బియ్యం, కూరగాయలు దండి ఊరచెరువు దగ్గర మర్రి చెట్టు కింద సంక్రాంతి రోజు ఆవులను పూజిస్తారు. అందరు కలసి భోజనాలు చేస్తారు.
చనిపోయిన పెద్దలకు సంక్రాంతి రోజు భక్తితో ఇలా అన్ని వంటకాలు కలిపి పెడతారు. ఆ రోజు రాత్రి గొబ్బెమ్మలు ఇంటి ముందు పెడతారు.
ఆనంద భైరవి (1984 తెలుగు సినిమా)
ఆనంద భైరవి 1984 వ సంవత్సరంలో విడుదల అయిన ఈ చిత్రం హాస్య బ్రహ్మ జంధ్యాల దర్శకత్వంలో రూపొందించబడింది. ఈ చిత్రంలో గిరీష్ కర్నాడ్, సుత్తివేలు, మాళవిక, రాజేష్ తదితరులు నటించారు. ఈ చిత్రానికి రమేష్ నాయుడు సంగీత దర్శకత్వం వహించారు. ఈ చిత్రానికి గానూ, జంధ్యాల ఆంధ్రప్రదేశ్ ప్రభుత్వం నుండి ఉత్తమ దర్శకునిగా బంగారు నందిని అందుకున్నాడు. ఈ చిత్రం 1984 లో అన్నో ప్రశంసలు అందుకున్నది.
ఈ చిత్రము "కూచిపూడి" నృత్యము గూర్చి అవగాహన కల్పిస్తుంది. ఇందులో ఒక అబ్బాయి కూచిపూడి నాట్యాన్ని నేర్చుకుంటూ దాన్ని ఇబ్బందిగా భావిస్తుంటాడు. మరో వైపు అతని గురువు కూచిపూడి నృత్యాన్ని వారసత్వంగా ముందుకు తీసుకెళ్లడానికి తన శక్తిమేరకు కృషి చేస్తుంటాడు. చాలా రోజులు వెతికిన అనంతరం, ఒక అమ్మాయిని చేరదీసి కూచిపూడి విద్యను నేర్పి ఆయన కోరికను నెరవేర్చుకుంటారు. ఆ కాలములో ఆడవారు నృత్యము చేయరాదు, కనుక అయన కులము నుండి మరియు ప్రార్ధనా మందిరముల నుండి బహిష్కరింపబడుతారు.
నగేష్
సి.కె.నగేష్ (సెప్టెంబర్ 27, 1933 — జనవరి 31, 2009) దక్షిణ భారతదేశానికి చెందిన సుప్రసిద్ధ హాస్యనటుడు మరియు రంగస్థల నటుడు. పలు తమిళ, తెలుగు, మలయాళ చిత్రాలలో నటించాడు. తెలుగులో ఆయన ఆఖరి చిత్రం కమల్ హాసన్ నటించిన దశావతారం. నవ్విస్తూనే ఏడిపించేవారాయన. అందుకే ఆయన అభిమానులు ఆయన్ని దక్షిణాది చార్లీ చాప్లిన్గా అభివర్ణిస్తుంటారు.
ఈయన పూర్వ నామం గుండూరావు. 1933, సెప్టెంబర్ 27న కర్ణాటక రాష్ట్రం, తుమకూరు జిల్లా టిప్టూరు తాలూకాలో చెయ్యూరు అనే ప్రాంతానికి చెందిన ఒక సాంప్రదాయక బ్రాహ్మణ కుటుంబంలో జన్మించాడు. ఈయన తల్లిదండ్రులు రుక్మిణమ్మ, కృష్ణారావు.. చిన్నప్పుడే తాను ఏదో ఒక రంగంలో తన ప్రతిభను నిరూపించుకొన్నాకనే తిరిగి వస్తానని చెప్పి మద్రాసుకు వచ్చేశాడు. చెన్నైలో వెస్ట్ మాంబళంలో ఒక చిన్న సింగిల్ బెడ్ రూమ్ ఇంటిలో ప్రముఖ తమిళ రచయిత వాలి, తమిళ నటుడు శ్రీకాంత్ లతో కలిసి ఉన్నాడు. తరువాత కొద్ది కాలానికి భారతీయ రైల్వేలలో చిన్న ఉద్యోగాన్ని చేపట్టాడు. కానీ అది అంతగా సంతృప్తినివ్వకపోవడంతో దానిని వదిలేశాడు.
నాటకాలపై మక్కువతో తొలుత రంగస్థల నటుడిగా అవతారమెత్తాడు. ప్రముఖ నిర్మాత బాలాజీ నిర్మించిన నీర్ కుమిళి ఆయన నటించిన మొదటి చిత్రం. ఆయన నటించిన చివరి చిత్రం, కమల్ హాసన్ పది పాత్రలు పోషించిన దశావతారం. తెలుగు, తమిళ, మలయాళ భాషల్లో సుమారు 1000 సినిమాలలో నటించిన ఘనత ఆయనది.
నగేష్ నటజీవితాన్ని మలుపు తిప్పిన చిత్రం "సర్వర్ సుందరం" . ఇది 1964లో విడుదలైంది. ఇందులో ఆయనే కథానాయకుడు. కె.ఆర్. విజయ కథానాయిక.
తన హాస్యంతో ప్రేక్షక లోకాన్ని నవ్వించిన నగేష్ జీవితంలో పలు కష్టాలను అనుభవించాడు. నటుడిగా స్థిరపడిన తర్వాత తను సంపాదనను రియల్ ఎస్టేట్ రంగంలో పెట్టారు. ఒక థియేటర్ కూడా నిర్మించాడు. ఎమ్జీఆర్ తో అభిప్రాయ భేదాలు వచ్చాక నగేష్ కి ఇబ్బందులు మొదలయ్యాయని తమిళ చిత్ర వర్గాలు అంటుంటాయి. సరిగ్గా అప్పుడే వ్యాపారం కూడా దెబ్బతిన్నది. అయితే మళ్ళీ ఎమ్జీఆర్ తో కలిశాక కెరీర్ పరంగా నిలదొక్కుకున్నాడు. ఎప్పుడూ కష్టాల్ని బయటకు చెప్పుకునేవాడు కాదు. "నేను ఓ ఖరీదైన కారు కొన్నాను. అందులో మా అమ్మ రుక్మిణమ్మను ఎక్కించుకుని తిప్పాను. అలా తిప్పుతుండగానే ఆమె తుదిశ్వాస విడిచింది. ఆ క్షణాలే నన్ను ఎక్కువగా బాధ పెట్టాయి" అంటాడు నగేష్.
75 ఏళ్ళు జీవించిన నగేష్ కు ఇద్దరు కుమారులు. ఒకరు ఆనంద్ బాబు మరొకరు రమేష్ బాబు. వీరిలో ఆనంద్ బాబు నటుడు. ఆయన భార్య 2006లో చనిపోయింది.. అస్వస్థత కారణంగా ఆయన చెన్నైలోని తన స్వగృహంలో 2009, జనవరి 31 శనివారం రోజు ఉదయం 11 గంటల ప్రాంతంలో కన్నుమూశారు.
ఆవిరి
నీటి ఆవిరి లేదా ఆవిరి (Steam or Water vapor) నీరు మరిగించినప్పుడు విడుదలై గాలిలో కలిసిపోయే వాయువు.
నీటి ఆవిరిలోని శక్తిని మొదటి సారిగా గుర్తించి వాటితో ఆవిరి యంత్రాలను తయారుచేసింది జేమ్స్ వాట్ (James Watt). వీటి ద్వారానే 18 శతాబ్దంలో యాంత్రిక యుగం అభివృద్ధి చెందింది. నీటి ఆవిరితో నడిచే రైలు, ఓడలు కూడా తయారయ్యాయి. నీటిని మరిగించడానికి బొగ్గును ఇందనంగా ఉపయోగించేవారు. ఇలాంటి స్టీమ్ తో నడిచే ఓడని స్టీమర్ అనడం తెలుగు భాషలోని వచ్చింది.
రమణ మహర్షి
శ్రీ రమణ మహర్షి (తమిళం : ரமண மஹரிஷி) (డిసెంబరు 30, 1879 – ఏప్రిల్ 14, 1950), పుట్టుక పేరు వెంకట్రామన్ అయ్యర్, ఒక భారతీయ ఋషి. ఇతను తమిళనాడు తిరుచ్చుళి లోని ఒక హిందూ బ్రాహ్మణ కుటుంబంలో జన్మించాడు. 16 సంవత్సరాల వయస్సులో మోక్షజ్ఞానము పొంది తిరువణ్ణామలై లోని అరుణాచల పర్వతాలపై స్థిరపడ్డాడు. బ్రాహ్మణ కుటుంబములో జన్మించిననూ మోక్షజ్ఞానము పొందిన తరువాత తనను "అతియాశ్రమి"గా ప్రకటించుకున్నాడు.
రమణ మహర్షి బోధనలలో ప్రధానమైనది "మౌనము" లేదా "మౌనముద్ర". వీరు చాలా తక్కువగా ప్రసంగించేవాడు, తన మౌనముతో సందేశం పొందలేని వారికి మాత్రమే మాటల ద్వారా మార్గం చూపేవాడు. వీరి బోధనలలో విశ్వజనీయమైన ఆత్మజ్ఞానం ప్రధానాంశంగా వుండేది. ఎవరైనా ఉపదేశించమని కోరితే, "స్వీయ శోధన" ఉత్తమమని, ఇది సూటి మార్గమని తద్వారా మోక్షము సులభ సాధ్యమని బోధించేవాడు. తమ అనుభవము అద్వైతం, జ్ఞానయోగా లతో ముడిపడి ఉన్నా కూడా అడిగినవారి మనస్థితిని బట్టి వారికి భక్తి మార్గములని కూడా బోధించేవాడు.
శ్రీ రమణ మహర్షిగా ప్రఖ్యాతి గాంచిన ఈయనకు తల్లి తండ్రులు పెట్టిన పేరు "వెంకట్రామన్ అయ్యర్". భగవాన్ భారతదేశం లోని తమిళనాడు రాష్ట్రంలోని మధురై జిల్లాలోని తిరుచ్చుళిలో 1879 డిశంబరు 30వ తేదీ 'ఆరుద్ర దర్శనం (పునర్వసు నక్షత్రము) ' నాడు జన్మించాడు. శ్రీ భగవాన్ గారి తల్లి తండ్రులు శ్రీమతి అళగమ్మాళ్, శ్రీ సుందరేశం అయ్యర్లు.
శ్రీ భగవాన్ గారికి ఇద్దరు సోదరులు (నాగస్వామి, నాగ సుందరం) ఒక సోదరి (అలమేలు). సుందరేశ అయ్యర్ గారు అక్కడ ప్లీడరుగా పని చేసే వాడు.
పూర్వాశ్రమంలో భగవాన్ అందరు పిల్లల లాగే సాధారణంగా ఉండేవాడు. అపారమైన దేహదారుఢ్యం కలిగి ఉండేవాడు. బాల్యంలో చదువు మీద ఆసక్తి చూపించేవాడు కాదు. తిరుచ్చుళిలో సరైన విద్యాసౌకర్యం లేకపోవడం వలన వాళ్ళ చిన్నాన్న వద్దకు (సుబ్బాయ్యర్) వెళ్ళాడు. రమణులు చిన్నతనంలో బాగా నిద్ర పోయేవాడు. ఎలాంటి నిద్ర అంటే ఆయన నిద్రపోయినప్పుడు తోటి పిల్లలు ఆయన్ని నడిపించి దూరంగా తీసుకువెళ్ళి బాదినా ఆయనకు తెలిసేదికాదు. ఈయన అసలు పేరు వేంకటేశ్వర. ఒకసారి పాఠశాలలో వేంకటేశ్వర అని రాయమంటే వెంకట్రామన్ అని రాయడం చేత వెంకట్రామన్ అని పిలవడం ప్రారంభం అయింది. రమణ గారి తండ్రి చనిపోవడం వల్ల సుబ్బయ్యర్ గారు నాగస్వామి (రమణ గారి అన్నయ్య), రమణ లను మధురై తీసుకుని వెళ్ళిపోయాడు. రామస్వామి అయ్యర్ అనే ఆయన అరుణాచలం వెళ్ళివస్తుండగా రమణులు పలకరించి ఎక్కడ నుంచి వస్తున్నారు అని అడిగాడు. ఆయన అరుణాచలం నుంచి వస్తున్నాను అని చెప్పగా, ఆమాట విన్న తరువాత ఆయనలో ఏదో తెలియని గొప్ప అనుభూతి కలిగింది. అప్పటి నుంచి అల్లరిచేయండం, రుచుల కోసం ప్రాకులాడటం మానేశాడు.
స్వీయ-శోధన ద్వారా మాత్రమే "జ్ఞాన మార్గము". వీరి బోధనలలో హిందూమత సిద్ధాంతాల ప్రకారం ఉపనిషత్తులు మరియు అద్వైత వేదాంతములనే కాకుండా, అనేక మత సారములను మార్గాలను తన బోధనలలో బోధించేవారు.
ప్రసాదం
ప్రసాదం దేవునికి నైవేద్యం పెట్టిన తర్వాత భక్తులకు పంచే ఆహార పదార్ధము.
నైవేద్యం
తిరుమల ప్రసాదం
సుడిగుండం
సుడిగుండాలు (Whirlpool) గుండ్రంగా తిరిగే నీటి ప్రవాహం. ఇవి పెద్ద నదులు మరియు సముద్రాలలోనే కనిపిస్తాయి. చాలా వరకు సుడిగుండాలు అంత శక్తివంతమైనవిగా ఉండవు. నీరు గుండ్రంగా తిరుగుతూ దగ్గరలోని పడవలను తలక్రిందులు చేస్తాయి అనేది అపోహ మాత్రమే. అతి శక్తివంతమైన సుడిగుండాల్ని 'మేల్ స్ట్రాం' (Maelstrom) అని, సముద్రగర్భంలోకి లాక్కొనే వాటిని 'వోర్టెక్స్ ' (Vortex) అంటారు. చిన్న సుడిగుండాలు స్నానాల తొట్టి లేదా సింక్ నుండి నీరు త్వరగా వదిలినప్పుడు ఏర్పడతాయి. అలాగే జలపాతాల నుండి నీరు క్రిందపడే ప్రదేశంలో ఏర్పడే నీటికయ్యలలో సుడిగుండాలు ఏర్పడతాయి. శక్తివంతమైన జలపాతాల వద్ద ఇలా ఏర్పడే సుడిగుండాలు కూడా శక్తివంతమైనవిగా ఉంటాయి.
ప్రపంచంలోని ఐదు శక్తివంతమైన సుడిగుండాలలో నార్వేలో కనుగొన్నది సుమారు గంటకు 37 కి.మీ. వేగం కలిగివున్నది; మిగిలిన నాలుగు నార్వే, కెనడా, జపాన్, స్కాట్లాండ్ లలో కనిపించినవి సుమారు 27.8 నుండి 18 కి.మీ. వేగం కలిగివున్నాయి.
రాఘవేంద్రస్వామి
శ్రీ గురు రాఘవేంద్ర స్వామి(1595-1671), హిందూ మత ద్వైత సిద్ధాంతానికి సంబంధించిన ఒక ప్రముఖమైన గురువు. 16వ శతాబ్దంలో జీవించారు. ఇతను వైష్ణవాన్ని (విష్ణువుని కొలిచే సిద్ధాంతం) అనునయించారు, మరియు మధ్వాచార్యులు బోధించిన ద్వైతాన్ని అవలంబించారు. ఇతని శిష్యగణం ఇతడిని ప్రహ్లాదుడి అవతారంగా భావిస్తారు.
తమిళనాడులోని కుంభకోణం మధ్వమఠాన్ని 1624 నుండి 1636 వరకూ మఠాధిపతిగా పాలించి ఆపై ఉత్తరానికి యాత్రలు చేసారు. 
ఇతను శ్రీమూల రాముడి మరియు శ్రీ పంచముఖ ముఖ్యప్రాణదేవరు (పంచముఖ హనుమంతుడు) యొక్క పరమ భక్తులు. ఇతను లో తపస్సు చేశారు, ఇచ్చట పంచముఖ హనుమంతుణ్ణి దర్శించారు.(హనుమంతుని పంచముఖ దర్శనం శ్రీరామ చంద్రులు తర్వాత దర్శించినది శ్రీ రాఘవేంద్ర తీర్ధులు మాత్రమే)
మంత్రాలయం లో తన మఠాన్ని స్థాపించారు, మరియు ఇక్కడే జీవ సమాధి పొందారు . వేలకొలదీ భక్తులు తరచూ మంత్రాలయ దర్శనానికి వస్తుంటారు.
రాఘవేంద్రస్వామి వెంకణ్ణ భట్టుగా తమిళనాడులోని భువనగిరిలో తిమ్మణ్ణభట్టు మరియు గోపికాంబ అనే కనడ భట్టు రాజులు రెండవ సంతానంగా 1595లో జన్మించారు. జన్మ సంవత్సరం 1598 లేదా 1601 కూడా కావచ్చు అనే వాదనలున్నాయి. వేంకటేశ్వర స్వామి వారి అనుగ్రహంతో పుట్టినందుకు ఈతణ్ణి చిన్నప్పుడు వేంకటనాథుడనీ, వేంకటాచార్య అని కూడా పిలిచేవారు.
తన బావ లక్ష్మీనరసింహాచార్ వద్ద మదురైలో ప్రాథమిక విద్యను అభ్యసించాక, వేంకటనాథుడ్ని కుంభకోణంలోని శ్రీమఠంలో విద్యార్థిగా చేరి, ఆపై రాఘవేంద్ర తీర్థులుగా సన్యసించారు. 1614లో మదురై నుండి తిరిగి వచ్చినపుడు సరస్వతీబాయితో వీరికి వివాహమయింది. వీరి కొడుకు లక్ష్మీనారాయణాచార్య అదే సంవత్సరంలో పుట్టాడు. ఆ తర్వాత కుటుంబమంతా కుంభకోణం చేరుకుంది. 
శ్రీమఠంలో రాఘవేంద్ర స్వామి సుధీంద్రతీర్థుల వద్ద అభ్యసించడం మొదలుపెట్టారు. అనతికాలంలో గొప్ప విద్యార్థిగా ఉద్భవించి, అన్ని వాదోపవదాల్లో తర్కాలలో తనకంటే పెద్దవారిని సైతం ఓడించారు. సంస్కృత మరియు వైదికశాస్త్రాల్లో నిష్ణాతుడై ఇతరులకు బోధించడం మొదలుపెట్టారు. 
రాఘవేంద్రస్వామి సంగీతంలో కూడా నిష్ణాతులే, ఆయన కాలంలో ఆయనో గొప్ప వైణికుడు కూడా. గురువు తరువాత మఠం బాధ్యతలు స్వీకరించి ఆపై దక్షిణభారతదేశమంతా విజయం చేయటానికి బయలుదేరారు. మార్గంలో ఎన్నో అద్భుతాలను తన శిష్యబృందానికి చూపిస్తూ మధ్వప్రోక్త ద్వైత సిద్ధాంతానికి బాగా ప్రచారం చేసారు. 1671 లో తన శిష్యబృందంతో రాబోయే 800 సంవత్సరాలు జీవించే ఉంటానని చెప్పి మంత్రాలయంలో జీవసమాధి పొందారు.
జూలియస్ సీజర్
గయస్ జూలియస్ సీజర్ (ఆంగ్లం : Gaius Julius Caesar) (ఉచ్ఛారణ : గయస్ జూలియస్ కైసర్), జూలై 13, క్రీ.పూ. 100 – March 15, 44 BC,) ఒక మరియు నాయకుడు. ఇతను ను గా మలచడంలో కీలక పాత్ర వహించాడు.
ఎర్నెస్ట్ రూథర్‌ఫోర్డ్
ఎర్నెస్ట్ రూథర్‌ఫోర్డ్ (ఆంగ్లం : Ernest Rutherford, 1st Baron Rutherford of Nelson), , (ఆగస్టు 30 1871 – అక్టోబరు 19 1937) న్యూజీలాండ్కు చెందిన ఒక , ఇతనికి పితామహుడు అనే బిరుదు గలదు. అణువులలో శక్తితో కూడిన వుంటుందని కనిపెట్టాడు, మరియు అణువు యొక్క (లేదాగ్రహ మండల నమూనా, ఇదే సిద్దాంతం ఆ తరువాత లేదా కక్ష్యా నమూనాగా ఏర్పడడానికి దోహదపడింది) ను ప్రతిపాదించాడు. ఇతడు ప్రయోగాన్ని చేసి కెంద్రకం యొక్క ఉనికిని కనిపెట్టాడు. ఇతడికి 1908లో లభించింది.
న్యూజిలాండ్ లోని నెల్సన్ లో 1871 ఆగస్టు 30న ఓ వ్యవసాయదారుడి 12 మంది సంతానంలో నాలుగో వాడిగా పుట్టిన రూథర్‌ఫర్డ్‌కి చిన్నతనంలోనే సైన్స్‌ పట్ల అభిరుచి ఏర్పడింది. పదేళ్లకే ఎలిమెంటరీ ఫిజిక్స్‌ పుస్తకాన్ని క్షుణ్ణంగా చదివేశాడు. న్యూజిలాండ్‌ విశ్వవిద్యాలయంలో స్కాలర్‌షిప్‌తో చేరిన అతడు బీఏ, ఎమ్‌ఏ, బీఎస్సీ డిగ్రీలు సాధించాడు.
ఇంగ్లండ్‌లోని కేంబ్రిడ్జి విశ్వవిద్యాలయంలో పోస్ట్‌గ్రాడ్యుయేషన్‌ చేస్తూనే అత్యంత వేగంగా ప్రయాణించే విద్యుదయస్కాంత తరంగాలను కనిపెట్టి ప్రపంచ రికార్డు సాధించాడు. ఇరవై ఏడేళ్ల వయసులోనే కెనడాలోని మెగిల్‌ విశ్వవిద్యాలయంలో ప్రొఫెసర్‌గా చేరి పరిశోధనల్లో నిమగ్నమయ్యాడు. అక్కడే యురేనియం, థోరియంలాంటి రేడియోధార్మిక పదార్థాలు వెలువరించే ఆల్ఫా, బీటా వికిరణాలను ఆవిష్కరించాడు. రేడియో ధార్మిక విఘటనం (Radio active decay) నియమాలను ప్రతిపాదించాడు. ఒక రేడియో ధార్మిక పదార్థంలో ఉండే సగం పరమాణువులు విఘటనం చెందడానికి పట్టే 'అర్థ జీవిత కాలం' (Half Life Period) ను నిర్వచించాడు. ఈ సూత్రం ప్రకారం రేడియో డేటింగ్ పద్ధతి ద్వారక్వ భూమి వయస్సును కూడా కనుగొనవచ్చని చెప్పాడు. అలాగే కృత్రిమ మూలకాల పరివర్తన ద్వారా నైట్రోజన్‌ను, ఆక్సిజన్‌గా మార్చవచ్చని తెలిపాడు. ఈ పరిశోధనలకు 1908లో నోబెల్‌ అందుకున్నాడు.
కెనడా నుంచి ఇంగ్లండ్‌ తిరిగి వచ్చిన తర్వాత పలుచటి బంగారు రేకుపై ధనావేశమున్న ఆల్ఫాకిరణాలను ప్రసరింపజేసినప్పుడు 20000 కణాలలో ఒకటి వెనక్కి తిరిగి రావడాన్ని గమనించాడు. అందుకు కారణం పరమాణువులో ధనావెశమున్న కేంద్రకం ఉండుటవలన.ఈ కారణంగా కేంద్రకంలో ఉండే ప్రోటాన్లు వాటిని వికర్షించడమేనని కనుగొన్నాడు. సూర్యుడి చుట్టూ గ్రహాలు తిరుగుతున్నట్టే, పరమాణువుల్లోని కేంద్రకం చుట్టూ ఎలక్ట్రాన్లు తిరుగుతూ ఉంటాయని ప్రతిపాదించాడు. ఇదే రూథర్‌ఫర్డ్‌ పరమాణు నమూనాగా పేరొందింది. దీనినె గ్రహమండల నమూనా అంటారు. ఆ తర్వాత కేంద్రకంలో ప్రోటాన్లతో పాటు న్యూట్రాన్లు ఉంటాయని ఊహించాడు. ఆయన శిష్యుల్లో చాలా మంది నోబెల్‌ బహుమతులు సాధించడం విశేషం. అనేక అవార్డులు సాధించిన ఆయన గౌరవార్థం 104 అణుసంఖ్య ఉన్న మూలకానికి రూథర్‌ఫోర్డియం అని పేరు పెట్టారు.
నకాషీ
నకాషీ కులస్థులు నిర్మల్‌ పెయింటింగ్‌, బొమ్మల రూపశిల్పులు . రాష్ర్టంలో 50 వేల మంది మాత్రమే ఉన్న నకాషీలను శ్రీశోమ క్షత్రియ ,ఆర్యక్షత్రియ , చిత్తారి, చిత్రకార్‌ అని కూడా పిలుస్తారు.వీరు బీ.సీ-బి గ్రూపులో రెండవ కులం/వర్గానికి చెందుతారు.కొండపల్లి బొమ్మలు కూడా వీరే తయారు చేస్తారు. అంతేకాక అక్కడక్కడా శిక్షణ కేంద్రాలు నెలకొల్పి ఇతరులకు కూడా ఈ కళను నేర్పిస్తున్నారు. తాము సృజించిన కళారూపాలు తమ సొసైటీ ద్వారా మార్కెట్‌ చేస్తారు. ఏడాది పొడుగునా బొమ్మలు, పెయింటింగ్స్ రూపొందించడంతోపాటు గణేష్‌ ఉత్సవాలకు మట్టిబొమ్మలు తయారుచేసి పర్యావరణ కాలుష్యాన్ని దూరంచేసే ప్రయత్నం చేస్తారు. వీరి పూర్వీకులు మహారాష్ర్టకు చెందినవారు. మూడు శతాబ్దాల కిందటే వీరు నిర్మల్‌ ప్రాంతానికి వచ్చి స్థిరపడ్డారు. ఈ ప్రాంతంలో అడవులలో పెరిగే `పొనికి' అనే చెట్టు చెక్కకు నగిషీలు చెక్కి నకాషీలు కొయ్య బొమ్మలు తయారు చేస్తారు. ఈ చెట్లు అంతరించిపోయే దశకు చేరుకోవటంతో కర్ర దొరకటం ప్రస్తుతం కష్టమవుతోంది. పొనికి చెట్లను నరికితే అటవీ శాఖ అధికారులు కేసులు పెడతారు. అడవిలో తిరిగి ఎక్కడన్నా ఎండిపోయిన చెట్లు కనిపిస్తే అధికారులకు చూపి వారి అనుమతితో సొసైటీ ద్వారా వీరు ఆ చెట్లను నరికించి తెస్తారు. ఇందుకు వీరు పన్ను చెల్లించాలి. నిర్మల్‌కు దూరంగాఉన్న జన్నారం, ఉట్నూరు ప్రాంతాలేకాదు... బెల్లంపల్లి, నెన్నెల, భీమారం, రాయదరి, తదితరప్రాంతాల నుంచి తెప్పించుకునే ఈ కరక్రు రవాణా ఖర్చులు తడిసి మోపెడవుతున్నాయి. అటవీశాఖ కూడా ఈ చెట్లను పెంచేందుకు పరిశోధనలు చేస్తోంది. కాగా, ఉన్న చెట్లను మత్యకారులు నరికి తెప్పలు తయారు చేస్తున్నారు. పొనికి చెక్క బొమ్మలు తయారుచేసే వృత్తిపై ఆధారపడి ప్రస్తుతం 150 కుటుంబాలు నిర్మల్‌ ప్రాంతంలో జీవిస్తున్నాయి. బొమ్మల తయారీకి వీరు యంత్రాల్ని వాడరు. వీరి కుటుంబాల్లో మహిళలు, చిన్న పిల్లలు సైతం బొమ్మల తయారీకి సహకరిస్తారు. తయారైన విడిభాగాలను అతికించటానికి చింతపిక్కల అబంలిని ఉపయోగిస్తారు. పొనికి చెక్క లభిస్తే నెలకు 50 బొమ్మలు తయరుచేస్తారు.రంగులు అద్ది వీరి సహకార సంఘం ద్వారా మార్కెట్‌ చేస్తే మూడువేల రూపాయలు లభిస్తాయి. సొసైటీ ద్వారానే కాకుండా వీరు తాము తయారు చేసిన బొమ్మల్ని అమ్ముకోవటానికి ఎక్కడ ఎగ్జిబిషన్లు జరిగితే అక్కడికి వెళ్ళి మార్కెట్‌ చేస్తున్నారు.
నిర్మల్‌ పెయింటింగ్‌‌కు దేశ విదేశాలలో ఎంతో పేరుంది. షో రూమ్‌ల ద్వారా వీటి మార్కెట్‌కు ప్రభుత్వం సహకరిస్తోంది. అయితే ఈ కళాఖండాలు ఖరీదైనవి కావడంతో కొనేవారు తక్కువ. అందుకే నకాషీలు ఇతరత్రా వృత్తులపై ఆధారపడాల్సి వస్తోంది. ఇప్పుడు వచ్చిన ఫ్లెక్లీలు కూడా వీరి వృత్తిని దెబ్బతిస్తున్నాయి. కొందరు ఖమ్మం జిల్లాకు వెళ్లి కార్పెంటర్లుగా జీవనం సాగిస్తున్నారు. విదేశీ ఫర్నిచర్‌ దిగుమతి, రెడీమేడ్‌ ఫర్నిచర్‌ షాపుల సంఖ్య పెరగటంతో నకాషీల వృత్తి దెబ్బతింది. కొందరు కార్లకు పెయింట్‌ వేయడం, ఇంకొందరు దర్జీపని చేపట్టినా అక్కడా యంత్రాల రెడీమేడ్‌ షాపులు రాకతో వీరికీ పనులు కరువయ్యాయి. చివరకు మట్టి, రంపపు పొట్టు కలిపి అరటి, సీతాఫలం, ఆపిల్‌ వంటి బొమ్మలను తయారుచేసి తోపుడు బళ్లపై అమ్ముతున్నారు.`నకాషీ కులస్థులు నేటికీ సంచార జాతిగా జీవిస్తున్నారు.కనుక బీసీ-బి గ్రూప్‌నుంచి బీసీ -ఏగ్రూప్‌లోకి మార్చాలని వీరు కోరుతున్నారు.
పెరికిముగ్గుల
పెరికిముగ్గుల : ఆంధ్ర ప్రదేశ్ వెనుకబడిన కులాల జాబితా బి.సి.ఏ గ్రూపులో 32వ కులం. వీరిని పరదేశీ లని కూడా అంటారు. ఎరుకల బుడగజంగాలుతో వివాహ సంబంధాలున్నాయి. మూఢనమ్మకాలు ఎక్కువ .పెదకాకాని మండలం వెనిగండ్ల చుట్టుపక్కల ఈ కులస్తులు ఉన్నారు. నేరస్తులనే నింద పడిన వారు తాము నేరం చేయలేదని నిరూపించుకోవటానికి ఎర్రగా కాల్చిన పలుగును పట్టుకోవాలని కులపెద్దలు తీర్పునిస్తారు. కులపెద్దలతీర్పుకోసం అయ్యే కొత్త పలుగు, పిడకలు, సారాయి బోజనాల ఖర్చు నిందితుడే భరించాలి. పాసీ కులస్తులతో ఈకులానికి అనేక విషయాలలో సారూప్యత ఉంది.
యార్లగడ్డ సుమంత్ కుమార్
సుమంత్గా ప్రసిద్ధిచెందిన సుమంత్ కుమార్ తెలుగు సినిమా నటుడు/నిర్మాత. ఇతడు అక్కినేని నాగేశ్వరరావు మనుమడు; అనగా అక్కినేని పెద్దకూతురు సత్యవతి మరియు అల్లుడు యార్లగడ్డ సురేంద్ర దంపతుల కుమారుడు.
సుమంత్ హైదరాబాదు పబ్లిక్ స్కూల్ (Hyderabad Public School) లో చదివిన తర్వాత అమెరికా వెళ్ళి మిచిగన్ విశ్వవిద్యాలయంలో ఇంజినీరింగ్ కోర్సులో చేరాడు. అయితే అది నచ్చక చికాగోలో కొలంబియా కాలేజీ లో ఫిల్మ్ కోర్సులో చేరి డిగ్రీ సంపాదించాడు.
సుమంత్ నట జీవితం 1999 సంవత్సరం రామ్ గోపాల్ వర్మ దర్శకత్వం వహించిన "ప్రేమ కథ" చిత్రంతో మొదలైంది. ఇది, అతని రెండవ చిత్రం యువకుడు కలెక్షన్స్ పర్వాలేదు అనిపించుకున్నాయి. ఇతడు తర్వాత నటించిన సినిమాలు అంతగా ఆడలేదు. అయితే 2003 లో జెనీలియాతో నటించిన సత్యంతో చిత్రసీమలో స్థిరపడ్డాడు. ఆ తర్వాత గౌరి కూడా విజయం సాధించి అతనికి మాస్ ఇమేజ్ ఇచ్చింది. మళ్ళీ కొన్ని విఫలాలు తర్వాత, 2006 సంవత్సరం శేఖర్ కమ్ముల దర్శకత్వంలో గోదావరి సినిమాతో ఉన్నత స్థానానికి చేరాడు. తర్వాత విడుదలైన చిన్నోడు అంతగా హిట్ కాలేదు. మధుమాసం, పౌరుడు బాక్సాఫీస్ లో బాగానే ఆడి, కొన్ని సెంటర్స్ లో 100 రోజులు కూడా నడిచాయి. 
2009 లో వచ్చిన బోణి ప్లాప్ అయ్యింది. 2011 లో గోల్కొండ హై స్కూల్ హిట్ ఐయ్యి సుమంత్ కి మంచి పేరు తెచ్చింది. ఆ తర్వాత కొన్ని వరుస విఫలాలు తర్వాత 2017 లో మళ్ళీ రావా అతని కెరీర్ కి మళ్ళీ ఊపిరి ఇచ్చింది. ఈ మధ్య లో అతని తాత అక్కినేని పాత్ర పోషించి పలు ప్రశంసలు పొందాడు.
అక్కినేని సుమంత్ ని పసి వయస్సులోనే దత్థతు తీసుకున్నారు. 
సుమంత్ 2004 సంవత్సరంలో కీర్తి రెడ్డి ని వివాహం చేసుకొని, 2006 లో విడాకులు తీసుకున్నాడు.
ఫ్రెడరిక్ బాంటింగ్
సర్ ఫ్రెడరిక్ గ్రాంట్ బాంటింగ్ (ఆంగ్లం Sir Frederick Grant Banting) (జ: నవంబరు 14, 1891; మ: ఫిబ్రవరి 21, 1941) కెనడాకు చెందిన వైద్యుడు, వైద్య శాస్త్రవేత్త, ఇన్సులిన్ సహ ఆవిష్కర్త మరియు నోబెల్ బహుమతి గ్రహీత.
బాంటింగ్ వైద్యవిద్య టోరంటో విశ్వవిద్యాలయం నుండి 1916లో పూర్తిచేసిన తర్వాత మొదటి ప్రపంచ యుద్ధం సమయంలో ఆర్మీ మెడికల్ కార్ప్స్ ద్వారా దేశానికి సేవలందించాడు. ఆ తర్వాత ఎముకల శస్త్రచికిత్సలో నైపుణ్యం సంపాదించాడు. యూనివర్సిటీలో వైద్య విద్యార్థులకు విద్యాబోధన చేస్తూ బయట వైద్యసేవలందించేవాడు. మధుమేహంతో బాధపడుతున్న రోగుల బాధల్ని బాపేందుకు లండన్ నుండి టొరాంటోకు మకాం మార్చాడు. అక్కడ 1921 లో జాన్ జేమ్స్ రిచర్డ్ మెక్లియాడ్ (John James Richard Macleod) పర్యవేక్షణలో టొరాంటో యూనివర్సిటీలో పరిశోధనలు మొదలుపెట్టాడు. చార్లెస్ బెస్ట్ (Charles Best) ఇతనికున్న ఏకైక శిష్యుడు.
బాంటింగ్ కుక్కలలో క్లోమ నాళాన్ని బంధించి ఉంచి, కొంతకాలం తర్వాత వాటినుండి క్లోమాన్ని వేరుచేసి వాటి రసాన్ని మధుమేహంతో బాధపడుతున్న కుక్కలకు ఎక్కించి పరీక్షించాడు. దీని ఆధారంగా జరిపిన విస్తృత పరిశోధనల మూలంగా మెక్లియాడ్ పర్యవేక్షణలో 1921-22 ప్రాంతంలో ఇన్సులిన్ ను వేరుచేశారు.
ఇది ఆనాటి కాలంలో వైద్యశాస్త్రంలో చాలా ప్రాముఖ్యమైన అభివృద్ధి. ఇన్సులిన్ ను వేరుచేయడమే కాకుండా కొన్ని నెలల కాలంలోనే దాన్ని అధిక మొత్తంలో తయారుచేసి, ప్రపంచవ్యాప్తంగా మిలియన్ల కొద్దీ మధుమేహ వ్యాధిగ్రస్తులకు వరప్రసాదంగా మారింది.
1923 సంవత్సరంలో బాంటింగ్ మరియు మెక్లియాడ్ ఇద్దరు వైద్యశాస్త్రంలో నోబెల్ బహుమతిని పొందారు. బాంటింగ్ తనకు వచ్చిన ధనాన్ని తన శిష్యుడు బెస్ట్ తో పంచుకున్నాడు. జార్జి రాజు V (King George V) 1934 సంవత్సరంలో సర్ బిరుదాన్ని బహూకరించారు.
సౌభ్రాతృత్వం
సౌభ్రాతృత్వం : (ఆంగ్లం : fraternity (లాటిన్ భాష "frater" : "సోదరుడు") అనునది . సాధారణంగా ఈ పదము సమాజంలో గల విభిన్న మతాలకు, వర్గాలకు, భాషలకు, సంస్కృతులకు అతీతంగా మానవుల మధ్య గల ప్రేమ మరియు గౌరవాల భావనలనే "సౌభ్రాతృత్వం" అని నిర్వచిస్తారు. ఇంకనూ ముందుకు సాగి, సర్వమానవ ప్రేమ, మానవకళ్యాణం, విశ్వమానవ సమానత్వం, వసుదైక కుటుంబ భావనలు మున్నగు ఉన్నత భావనలు, సద్-నీతి, ప్రకృతినియమాలు, విశ్వజనీయ మానవసూత్రాలు, సమ్మిళిత సామాజిక స్పృహలు, మూలవస్తువులు కలిగిన ఓ విశాల దృక్పథమే ఈ సౌభ్రాతృత్వం.
ఈ సౌభ్రాతృత్వాన్ని అనేక రంగాలలో ఉపయోగించ వచ్చును, ఉదాహరణకు విద్య, వృత్తి నైపుణ్యాలు, నీతి, జాతి, మతాలు, రాజకీయాలు, దానధర్మాలు, వ్యక్తిగత ఆదర్శాలు, సేవారంగం, కళలు, కుటుంబ అధికారాలు మున్నగునవి. ఈ సౌభ్రాతృత్వము వలన పరస్పర అవగాహన, సహకారం, జనజీవన స్రవంతి, మొదలగునవి స్థాపించవచ్చును.
ఈ సౌభ్రాతృత్వము వలన "జ్ఞాన మార్గములో జీవనము" అనే క్రొత్త ఒరవడిని సృష్టించ వచ్చును. ఈ సౌభ్రాతృత్వానికి ప్రపంచంలో ఏ విషయాన్నైనా జయించ గలిగే శక్తి ఉంది.
ఈ సౌభ్రాతృత్వం, ప్రత్యేకమైనటువంటి సిద్ధాంతాలుగాని, సూత్రాల ద్వారా గాని సిద్ధాంతీకరించబడినది కాదు. ఈ సౌభ్రాతృత్వం అవకాశవాదీ కాదు. ఇదో ఉన్నత భావన. వ్యక్తీకరించడానికి సాధ్యం కానిది. మనస్సు నుండి జనించే ఓ విశాల దృక్ఫథం. దీనిని ఇటు భౌతికంగానూ, అటు ఆధ్యాత్మికంగానూ చూడవచ్చు మరియు కొలవనూ వచ్చు. ఈ దృక్ఫథం వలన మానవునికి అనేక రంగాలలో ప్రవేశించగలిగే ఓ నైతికత ఏర్పడుతుంది.
పాసీ
పాసీ భారతదేశంలోని ఒక దళిత కులం. భారతదేశంలోని ఉత్తరప్రదేశ్, బీహార్, మహారాష్ట్ర వంటి అనేక రాష్ట్రాలలో వీరు షెడ్యూల్డు కులంగా గుర్తింపబడ్డారు. కానీ ఆంధ్రప్రదేశ్ రాష్ట్రంలో మాత్రం వెనుకబడిన కులాలలోని డి వర్గంలో వర్గీకరింపబడ్డారు. సాధారణంగా పాసీలు హిందూమతాన్ని అవలంబిస్తారు. కానీ కొంతమంది ముస్లిం పాసీలు కూడా ఉన్నారు. ముస్లిం పాసీలను ఓబీసిలు (ఇతర వెనుకబడిన కులాలు) గా వర్గీకరించారు దేశంలోని కొన్ని ప్రాంతాలలో పాసీలను తర్మాలీ లేదా త్రిశూలియా అని కూడా వ్యవహరిస్తారు. పాసీలలో తెగలపై భారతీయ సామాజిక శాస్త్రజ్ఞులలో ఏకాభిప్రాయం లేదు. అయితే ఆరు ఉప కులాలు అందరూ అంగీకరిస్తారు. అవి రాజ్ పాసీ, కైథ్వాస్ పాసీ, బౌరాసీ పాసీ, గుజ్జర్ పాసీ, అరఖ్ పాసీ మరియు మంగ్తా పాసీ లేదా పాసీ మంగ్తా. దేశవ్యాప్తంగా 1971 జనాభా లెక్కల ప్రకారం 29.52 లక్షల మంది పాసీలు ఉన్నారు.
పాసీ అన్న పదం సంస్కృతంలోని "పశిక" అన్న పదము నుండి వచ్చిందని భావిస్తారు. తాటి చెట్లు ఎక్కడానికి పెద్ద పాశాన్ని (తాడు) ఉపయోగిస్తారు కాబట్టి పశిక అన్న పేరు వచ్చింది. సాంప్రదాయకంగా కల్లు సేకరణ వీరి వృత్తి 
ఆంధ్ర ప్రదేశ్లో నివసిస్తున్న `పాసి' కులస్థులు ఒకప్పుడు ఉత్తరాది నుంచి వచ్చారు. ఉత్తర భారతదేశంలో వీరి జనాభా ఎక్కువ. అక్కడ వీరి కులవృత్తి పందుల పెంపకం. ఎంతో కాలం కిందటే ఆంధ్ర ప్రదేశ్ వచ్చిన పాసీ కులంవారు బొగ్గు గనులున్న ప్రాంతంలో స్థిరపడ్డారు. బొగ్గు గనుల్లో పనిచేయించేందుకు ఉత్తర భారతదేశం నుంచి ఆంగ్లేయులు పాసి కులస్థులను ఆంధ్రప్రదేశ్‌లోని కోల్‌ బెల్ట్ కు తీసుకొచ్చారు. అప్పట్లో పాసీలు ఎడ్లబండ్లపై 45 రోజులు ప్రయాణంచేసి ఇల్లందు ప్రాంతానికి చేరుకున్నారు. 1889లో వారు ఈ ప్రాంతానికి చేరుకున్నట్టుగా చారిత్రక ఆధారాలున్నాయి. కనుకనే ఇప్పటికీ కోల్‌ బెల్టు ప్రాంతంలో పాసీలు ఎక్కువగా కనిపిస్తారు. ఉత్తరాది నుంచి వచ్చారు కనుక పరదేశీ అని అప్పట్లో పిలిచేవారు. పాసీ అంటే ఇప్పటికీ పరదేశీ అనే అంటారు. వీరు మాతృభాష అవధి ని మర్చిపోలేదు.
కులవృత్తి పందుల పెంపకంగా ఉన్న పెరికముగ్గుల వారిని కూడా కోస్తా ప్రాంతంలో పరదేశీ లంటారు. తరతరాలుగా గనుల్లో బొగ్గును తవ్వి, తట్టలకెత్తే పని చేయడంతో ఈ కులస్థులు చదువుపై శ్రద్ధ చూపలేదు. అందుకే వీరిలో నిరక్షరాసులు ఎక్కువ. గనుల్లో అందరికీ ఉద్యోగాలు రాకపోవటంతో కొందరు వ్యవసాయదారులుగా మారారు. కౌలుకు తీసుకుని పంటలు పండించారు. మరికొందరు చిరు వ్యాపారాలు చేసుకుంటున్నారు. ఆ స్తోమత కూడా లేనివారు కులవృత్తి పందుల పెంపకం చేపట్టారు. బొగ్గుగనుల్లో పనిచేసి పదవీ విరమణ చేసినవారి పిల్లలకు ఉద్యోగాలు ఇవ్వకపోవటంతో పాసీ యువతలో చాలామంది నిరుద్యోగులుగా మారారు. వీరు ఖమ్మం, కరీంనగర్‌, వరంగల్‌ జిలాల్లో ఎక్కువ. విశాఖ, రాజమండ్రి, కాకినాడ, హైదరాబాద్‌ పట్టణాల్లో కూడా ఉన్నారు. తక్కువమంది ఉన్నందువల్ల కనీసం గుర్తింపు లేదు. రాష్ట్రంలో పాసీల జనాభా 8 వేలు మాత్రమే.
పాసీలను కేంద్ర ప్రభుత్వం ఎస్సీలుగా గుర్తించింది. 16 రాష్ట్రాలలో వీరు ఎస్సీలు. ఆంధ్రప్రదేశ్లో మాత్రం వీరు బీసీ-డి వర్గంలో ఉన్నారు. పొరుగు రాష్ట్రాల్లో వీరి బంధువులు, వారి పిల్లలూ ఎస్సీ రిజర్వేషన్‌ సౌకర్యం పొంది పై చదువులు చదివి ఉన్నతాధికారులయ్యారు. ఇక్కడివారికి పిల్లల్ని చదివించుకునే స్తోమత లేకపోవడంతో వారు కూలీలుగా మారారు. తమని ఎస్సీ జాబితాలో చేర్చాలని వీరు కోరుతున్నారు. పాసీ కుల విద్యార్థుల కోసం ప్రత్యేక హాస్టళ్లు నిర్మించి విద్యాపరంగా అభివృద్ధి చేయాలని, తమ కులంలో వితంతువులు ఎక్కువని, వారి పెన్షన్లు ఇవ్వాలని‌ పాసీ సంక్షేమ సమాజం ప్రభుత్వాన్ని కోరుతోంది.
ఎమిల్ వాన్ బెరింగ్
ఎమిల్ అడాల్ఫ్ వాన్ బెహ్రింగ్ (Emil Adolf von Behring) జర్మనీ కి చెందిన వైద్య శాస్త్రవేత్త మరియు మొట్టమొదటి నోబెల్ బహుమతి గ్రహీత.
భారత ప్రణాళికా సంఘం
భారత ప్రణాళికా సంఘం కేంద్ర మంత్రిమండలి తీర్మానం ద్వారా మార్చి 15 1950 న ఏర్పడిన కేంద్ర ప్రభుత్వ సలహా సంస్థ. ఇది రాజ్యాంగేతర మరియు శాసనేతర సంస్థ. దీనికి ఛైర్మన్ గా ప్రధాన మంత్రి, క్రియాశీలకంగా పనిచేసే వాస్తవ కార్యనిర్వాహకుడిగా ఉపాధ్యక్షుడు వ్యవహరిస్తారు.
ఫార్మాల్డిహైడ్
ఫార్మాల్డిహైడ్ లేదా ఫార్మలిన్ (Formaldehyde) ప్రయోగశాలలో ఉపయోగించే రసాయనిక పదార్ధము. దీని రసాయనిక ఫార్ములా HCO లేదా HCOH. ఇది అన్నిటికన్నా సరళమైన ఆల్డిహైడ్ (Aldehyde).
ఇయోసిన్
ఇయోసిన్ (ఆంగ్లం: Eosin) ఒక విధమైన ఎర్రని రంజనము (Dye) . దీనిని పేథాలజీ ప్రయోగశాలలో హిమటాక్సిలిన్ (Hematoxylin) తో కలిపి రంగులు వేయడానికి ఉపయోగిస్తారు.
ఇయోసిన్ అనే పేరు ప్రాచీన గ్రీకు దేవతైన ఇయోస్ (Eos) అనగా ఉషస్సు యొక్క ఎరుపుదనానికి గుర్తుగా ఉంచారు.
ఇయోసిన్ లో చాలా దగ్గర సంబంధమున్న రెండు వర్ణకాలు వాడకంలో ఉన్నాయి:
ఇయోసిన్ వర్ణకం సామాన్యంగా హిమటాక్సిలిన్తో కలిపి ఉపయోగిస్తారు. ఈ రెండింటినీ కలిపి కణజాలాల పరీక్షలో సర్వసాధారణంగా వాడుతారు. ఇయోసిన్ జీవద్రవ్యాన్ని ఎరుపుగా చేస్తే; హిమటాక్సిలిన్ కేంద్రకాలను నీలి రంగులో చూపిస్తుంది. ఇయోసిన్ ఎర్ర రక్తకణాలను కూడా ఎరుపుగా చేస్తుంది.
ఈ పరీక్షలో ఇయోసిన్ వై సామాన్యంగా 1 నుండి 5 శాతంగా నీటిలో గాని లేదా ఇథనాల్ లో గాని కలిపి ఉపయోగిస్తారు.. నీటిలో కలిపి తయారుచేసినప్పుడు శిలీంద్రాలు పెరగకుండా కొద్దిగా థైమాల్ కలుపుతారు. కొంచెం (0.5 శాతం) ఎసిటిక్ ఆమ్లం కలపడం వలన ఇంకా ఎర్రని ఎరుపు వచ్చేనట్లు చేయవచ్చును.
ఏథెన్స్
ఏథెన్స్ (ఆంగ్లం : Athens) ("ఎథీనా"), గ్రీసు (పాత పేరు గ్రీకు) దేశపు రాజధాని మరియు పెద్ద నగరం. దీని చరిత్ర దాదాపు 3,400 సంవత్సరాల పురాతనమైనది. ప్రపంచంలోని అతి పురాతనమైన నగరాలలో ఒకటి. గ్రీకు దేవత ఎథీనా పేరుమీద ఈ నగరం ఏర్పడింది.
దీని జనాభా 2001 గణాంకాల ప్రకారం 745,514 (పరిపాలనా విభాగ ప్రాంతం) మరియు 39 చ.కి.మీ. విస్తీర్ణం కలిగివున్నది. దీని అర్బన్ ప్రాంతం విస్తీర్ణం పరిపాలనా విభాగం కంటే చాలా ఎక్కువ ఉండి, జనాభా 3,130,841 (2001) ఉంది. మరియు విస్తీర్ణం 412 చ.కి.మీ. యూరోపియన్ యూనియన్ లోని అధిక జనాభా గల నగరాలలో ఏడవ స్థానంలో ఉంది. ఈ నగరం ఒక కాస్మోపాలిటన్ నగరం, ఆర్థిక, పారిశ్రామిక, రాజకీయ మరియు సాంస్కృతిక కేంద్రం. వేగంగా అభివృద్ధి చెందుతూ యూరోపియన్ యూనియన్ లోనే ప్రముఖ వాణిజ్య కేంద్రంగా మారే దిశకు పయనిస్తూంది. 2008 ప్రపంచంలో కోనుగోలు శక్తి గల దేశాల జాబితాలో 32వ స్థానంలో ఉంది. ఖరీదైన నగరాల జాబితాలో 25వ స్థానంలో ఉంది..
ఏథెన్స్ నగరం క్రింది కలిగి వున్నది:
ఉప్పర
ఆంధ్ర ప్రదేశ్ వెనుకబడిన కులాల జాబితా డి గ్రూపు లోని 31 వ కులం.ఉప్పర లేదా సగర కులస్థులు భగీరథ వంశీయులు. కులవృత్తి ఉప్పర పని. ఉత్‌+పరియా = ఉప్పర అనే పదానికి అర్థం గడ్డపారతో భూమిని తొలిచేవారని అర్థం. వీరిని ఉప్పరులని అంటారు. ఒరిస్సాలో వీరిని ఎస్టీలలో చేర్చారు. కర్ణాటకలో వీరు బిసి- ఏ వర్గంలో ఉన్నారు.దాదాపు 30 లక్షల జనాభా ఉన్న సగర కులస్థులు దేశమంతటా ఉన్నారు.జోడీ (భార్యాభర్త) లెక్కన వీరికి కాంట్రాక్టర్ల దగ్గర అడ్వాన్సులు తీసుకొని ఎక్కడ పని ఉంటే అక్కడికి వెళతారు. జోడీకి రోజుకు 250 నుంచి 300 రూపాయలకు కూలి.
వీరి కులానికి కాంట్రాక్టులు కనీసం 30 శాతం పనులైనా కల్పించాలని కోరుతున్నారు.పనికి వాడే పరికరాల విషయానికి వస్తే ఎంతో కాలం నుంచి సగరులు పార, బొచ్చెకే పరిమితం కాగా, వీరి రెక్కల కష్టంతో పైకెదిగినవారు రెడీమిక్సర్లు తెస్తున్నారు. ఇవి ఒక్క రోజుకు 25 నుంచి 30 మంది ముఠా పనివారి ఉపాధిని మింగేస్తున్నాయి. మిక్సర్‌లు 10 నుంచి 15మంది ఉప్పరులు చేసే పనిని, నాలుగు అంతస్తుల లోపు వినియోగిస్తున్న లిఫ్టులు 15మంది పనిని, పొక్లయినర్లు 50మంది పనిని చేయడంతో వీరు ఉపాధి కోల్పోతున్నారు.జలయజ్ఞం పనుల్లో 200 కోట్ల రూపాయల విలువైన అండర్‌ టనెల్‌ యూనిట్లను బడా కాంట్రాక్టర్లు ప్రవేశపెడుతున్నారు. ఐదు సంవత్సరాలపాటు జరిగేపని వీటివల్ల రెండేళ్ళలోపూర్తవుతోంది. ఎర్త్ వర్క్ మిషన్లు, రోడ్లు వేసే మిషన్లు ఫలితంగా దాదాపు 70 శాతం పనులను ఉప్పర కార్మికులు కోల్పోయారు.ఎర్నెస్ట్ మనీ డిపాజిట్‌ లేకుండా టెండర్లలో పాల్గొనే అవకా శం ఉప్పర్లకు కల్పించాలని కోరుతున్నారు.
భవన నిర్మాణ కార్మికుడు ప్రమాదవశాత్తు మరణిస్తే లక్ష రూపాయలు ఎక్స్ గ్రేషియాను రాష్ర్త ప్రభుత్వం 2007 మే ఒకటవ తేదీ కార్మిక దినోత్సవ వేడుకల్లో ప్రకటించింది.దాన్ని రెండులక్షలకు పెంచుతున్నామని కూడా ప్రభుత్వం ప్రకటించింది.మృతి చెందినవారికి రిజిస్ట్రేషన్‌, గుర్తింపు కార్డులు లేకపోవటం వల్ల యజమాని లేదా, కాంట్రాక్టర్‌ దయాదాక్షిణ్యాలపైనే ఆధారపడాల్సి వస్తోంది.కాంట్రాక్టరు దగ్గర పనిచేస్తూ మరణిస్తే అతనిదే బాధ్యత కనుక కార్మికునికి ముందుగా ఇన్సూరెన్స్ చేయించాల్సిఉంది. కానీ అటువంటి సహాయక చర్యలు జరగడం లేదు.గర్భిణులకు మూడు నెలలపాటు వేతనంతో కూడిన సెలవు ఇవ్వాలని రాష్ట్రప్రభుత్వం ఉత్తర్వులు ఇచ్చింది. కర్నాటక ప్రభుత్వం అక్కడి సగరుల అభివృద్ధికి `కర్నాటక రాజ్య ఉప్పర వెల్‌ఫేర్‌ అండ్‌ డెవలప్‌మెంట్‌ కో-ఆపరేటివ్‌ సొసైటీ'ని ఏర్పాటు చేసి ఏడాదికి ఐదు కోట్ల రూపాయల నిధుల విడుదల చేస్తోంది.కాగా నిధులను పది కోట్లకు పెంచాలని అక్కడి భవన నిర్మాణ కార్మికులు డిమాండ్‌ చేస్తున్నారు. కార్పొరేషన్‌ పేరులో హౌసింగ్‌ కూడా చేర్చాలని కోరుతున్నారు. తమిళనాడులో కూడా కర్నాటక విధానం అమలుచేసే ప్రయత్నాలు జరుగుతున్నాయి కాబట్టి మన రాష్ట్రంలో కూడా కర్నాటక విధానం అమలుచేయాలని అభిల భారత సగర మహాసభ కోరుతోంది. సగర ఆర్థిక సహకార సంస్ధను ఏర్పాటు చేయాలని సగరుల కోసం ప్రత్యేకంగా హౌపింగ్‌ బోర్డును ఏర్పాటు చేసి సగర కులానికి చెందిన వ్యక్తినే బోర్డు ఛైర్మన్‌గా ప్రభుత్వం నామినేట్‌ చేయాలని సగర లేబర్‌ కాంట్రాక్‌‌ట కో-ఆపరేటివ్‌ సొసైటీలను ఏర్పాటుచేసి నిర్మాణం పనులు, క్వారీ కాంట్రాక్టులు, ఆయా సొసైటీలకు టెండరు డిపాజిట్‌ (ఇయండి) లేని పద్ధతిలో కేటాయించాలని, సగరలను బిసి-డి గ్రూప్‌నుండి ST బికేటగిరీకి మార్చాలని, కార్మికులను గుర్తించి ఎఎస్‌ఐ సౌకర్యం కల్పించాలని ఆంధ్రప్రదేశ్‌ సగర సంఘం డిమాండ్ చేస్తోంది.
ST
చిప్పోళ్ళు
ఆంధ్ర ప్రదేశ్ వెనుకబడిన కులాల జాబితా డి గ్రూపులోని 5వ కులం.కొలతల టేపుల్లేని రోజుల్లో మూరల లెక్కల చొప్పున కొలతలు తీసుకుని, వస్త్రాలకు ఎక్కడి కక్కడ గాటుపెట్టి చించేవాళ్లు. కనుక వీళ్లని చింపేవాళ్లని చెప్పుకునేవారు. కాలక్రమంలో చింపేవాళ్లు కాస్తా చిప్పోళ్ళుగా మారారు. వీరే మేరు కులస్తులు. అప్పట్లో వీరిది సంచార జాతి. ఇంటిల్లిపాదీ ఊరూరా తిరుగుతూ బట్టలు కుట్టి బతికేవారు. కనుకనే వీరి సంతతి విద్యకు దూరమై దీనాతి దీనంగా జీవిస్తోంది.చిప్పోలు, మేరు, మేర కులస్తులుగా చిరపరిచితులైన వీరు మహారాష్ర్టలో షిండీ లుగా పిలువబడుతున్నారు. రాష్ర్టమంతటా విస్తరించినప్పటికీ తెలంగాణ ప్రాంతంతోపాటు, గుంటూరు, కృష్ణాజిల్లాల్లోనే పెద్ద సంఖ్యలో కనిపిస్తారు. కాగా గుంటూరు, కృష్ణా జిల్లాల్లో వీరు కాపు లతో వివాహసం బంధాలు పెంపొందించుకుని కాపులుగా గుర్తింపు పొందుతున్నారు. పండుగ సీజన్‌ వచ్చిందంటే రాత్రింబవళ్లు పనిచేసేవారు. కుట్టుమిషన్‌తో పోటీపడి పనిచేసి కస్టమ ర్లను తృప్తిపరిచేవాళ్లు. మహిళలు, పిల్లలూ కలిసి కాజాలు తీయడం, గుండీలు, హు క్కులు కుట్టడం, చేతిపని చేస్తూ సహకరించేవారు. ఈ విధంగా వచ్చే డబ్బుతోనే వీరు జీవనం సాగించేవారు.బట్టలు కుట్టించుకోవడం అనే ప్రక్రియ ఎప్పుడో పండ గలూ, పబ్బాలకు మాత్రమే పరిమితం కావడంతో వీరు సీజన్‌లో సంపాదించుకున్న డబ్బును పొదుపుగా వాడుకుని అన్‌సీజన్‌లో కుటుంబ ఖర్చులకు ఉపయో గించుకునేవారు.ఎక్కువమంది రెడిమేడ్‌ దుస్తులకే ప్రాధాన్యం ఇస్తున్నారు. కనుక మేరు కులస్తులు వీరు ఉపాధి కోల్పోతున్నారు. జత బట్టలు కుట్టించుకోవాలంటే కష్టమర్‌కు 200 రూపా యలు ఖర్చవుతోంది. ఇదే డబ్బుతో కొత్త బట్టలు ఇవ్వడానికి రెడీమేడ్‌ షాపులు పుట్టుకు రావడంతో వీరి వృత్తి దెబ్బతింది. దర్జీ దినసరి కార్మికులుగా మారాల్సివచ్చింది. దీనికితోడు కటింగ్‌ మిషన్లు రావడంతో వీరి మనుగడే ప్రశ్నార్ధకరంగా మారింది. మిషన్‌ రంగప్రవేశంతో టైలరింగ్‌ రంగం కుదేలైంది. 
అపెరల్‌ పార్కుల్లో మాకు స్థలం కేటాయించాలని తాము సంచార జాతికాబట్టి తమని బీసీ- ఏలో చేర్చాలని వీరు కోరుతున్నారు.
బంతి
బంతి (Ball) ఒక ఆట వస్తువు. సహజముగా అవి గుండ్రముగ ఉండును; కానీ కొన్ని కోలగా ఉంటాయి. చాలా ఆటలలో ఆటగాళ్ళు బంతిని కొట్టడం గానీ, తన్నడం గానీ లేదా చేతితో విసరడం గానీ చేస్తారు. 
గాజు గోళీకాయలు కూడా ఒక రకమైన బంతులే. లోహాలతో చేసిన గుండ్లు ఇంజినీరింగ్ రంగంలో బేరింగులు (Ball bearings) గా చాలా యంత్రాలలో రాపిడిని తగ్గించడానికి ఉపయోగిస్తారు.
ఎక్కువ ఆటలాడే బంతులు రబ్బరుతో తయారుచేస్తారు. కొన్నింటిలో గాలి అధిక పీడనంలో లోపలికి పంపి గట్టిదనాన్ని కలిగిస్తారు. కొన్నింటి లోపల ఖాళీగా ఉంచితే కొన్నింటిలో బిరడా వంటి పదార్ధాన్ని నింపుతారు. ప్రాచీన కాలంలో బంతుల్ని తోలు లేదా బ్లాడర్ తో తయారుచేసి మధ్యలో వివిధ రకాల గడ్డి వంటివి లోపల కూరి తయారుచేశారు.
తాడు
తాడు లేదా త్రాడు (ఆంగ్లం Rope) నారలతో చేసిన పొడవైన వస్తువు. ఇది దారం కన్నా మందంగా ఉంటుంది. ఒక సామాన్యమైన గృహోపకరణంగా విస్తృత ఉపయోగాలున్నది. వీటిని దేనినైనా గట్టిగా బంధించడానికి లేదా లాగడానికి ఉపయోగిస్తారు. నార పోగుల్ని మెలితిప్పడం ద్వారా పోగుల బలం అధికమౌతుంది. ఒక తీగ, దారం మొదలైన వాటి కంటే తాడు బలమైనది.తాడు చరిత్ర పూర్వం నుండి విస్తృతంగా నిర్మాణ రంగంలో, సముద్రయానం, క్రీడలు, సమాచార రంగాలలో ఉపయోగంలో ఉంది.
తాడును బిగించడానికి చాలా రకాల ముడులు (Knots) కనుగొన్నారు. గిలకలు తాడులోని శక్తిని దారిమార్చడానికి ఉపయోగిస్తారు.
దాటే తాడును ఆంగ్లంలో స్కిప్పింగ్ రోప్ అంటారు. స్కిప్పింగ్ అనగా దాటటం, అనగా దాటటం అనే ఆట కోసం వాడే తాడును దాటే తాడు అంటారు, ఈ తాడుతో ఆడే ఆటను రోప్ స్కిప్పింగ్ అంటారు.
హెరాక్లిటస్
హెరాక్లిటస్ (ఆంగ్లం :Heraclitus the Ephesian) (: Ἡράκλειτος ὁ Ἐφέσιος - గ్రీకో-లాటిన్ - "Hērákleitos ho Ephésios"), (సిర్కా క్రీ.పూ. 535 - 475) ఒక ప్రఖ్యాత గ్రీకు తత్వవేత్త. ఐవోనియో లోని ఎఫిసస్ నగరంలో ఉన్నత కుటుంబంలో జన్మించాడు. ఉన్నత వర్గాల పరిపాలనా వ్యవస్థను అభిమానిస్తూ ప్రజాస్వామ్యాన్ని వ్యతిరేకించేవాడు.
హెరాక్లిటస్ సిద్ధాంతాలలో ముఖ్యమైనది: - ఈ ప్రపంచంలో నిత్యమైనది, సత్యమైనది ఏదీ లేదు - మార్పు తప్ప. విశ్వంలో స్థిరమైనది ఏదీ లేదు. ప్రతీదీ మరొక దానిగా మారుతుంది. మార్పునకు లోనుకాని వస్తువంటూ లేదు. అన్నీ చలిస్తూ మారిపొతూ ఉంటాయి. మారనిది మార్పు ఒక్కటే. ఈ సిద్ధాంతాన్ని ఈ విధంగా వివరించాడు.
ఏ వ్యక్తీ ఒకే నదిలో రెండు సార్లు స్నానం చేయలేడు - ఒకసారి మునిగి లేచేసరికి నదిలోకి కొత్త నీరు ఒచ్చి చేరుతుంది. కాబట్టి అది కొత్త నది అవుతుంది.
మూత్రం
ఉచ్చ లేదా మూత్రం (ఆంగ్లం: Urine) జంతువుల శరీరం నుండి బయటికి వ్యర్ధ పదార్ధాల్ని పంపించే ద్రవం. ఇది రక్తం నుండి వడపోత ద్వారా మూత్ర పిండాలలో తయారవుతుంది. మూత్ర నాళాల ద్వారా మూత్రాశయాన్ని చేరి మూత్ర విసర్జనం ద్వారా శరీరం నుండి బయటకు పోతుంది.
మన శరీరంలో జీవక్రియలలో తయారయ్యే వివిధములైన వ్యర్ధ పదార్ధాలు ముఖ్యంగా నైట్రోజన్ సంబంధించినవి రక్తం నుండి బయటికి పంపించాల్సిన అవసరం ఉంది. నీటిలో కరిగే ఇతర వ్యర్ధాలకు ఇదే పద్ధతి వర్తిస్తుంది.
మూత్రాన్ని రకరకాల మూత్ర పరీక్షల ద్వారా దాని లోని వివిధ పదార్ధాలను గుర్తించి విశ్లేషించవచ్చును. 
తెలుగు మాండలికాలు : మహబూబ్ నగర్ జిల్లా ప్రజలు మూత్రాన్ని ఉచ్చ అంటారు.
రక్తనాళికా గుచ్ఛము (Glomerulus) లో జరిగే రక్త ప్రవాహము నుండి మూత్రము ఏర్పడుట వలన దీనిని రక్తము యొక్క గాలితముగా భావించవచ్చును. ఇందువలన రక్తంలోని ప్లాస్మా మరియు మూత్రములో ఒకే రకమైన అంశాలను భిన్న గాఢతలలో కలిగివుంటాయి. మూత్రం ఏర్పడే విధానం మూడు దశలలో జరుగుతుంది.
మూత్రానికి రంగు (color) రావడానికి మూత్రంలో ఉన్న రసాయనాలే ముఖ్య కారణం. అసలు మూత్రం ఎలా తయారవుతుందో తెలిస్తే దానికా రంగు ఎందుకు వస్తుందో అదే అర్ధం అవుతుంది. రక్తంలోని మలిన పదార్ధాలని వడబోసి విడతీయగా వచ్చేదే మూత్రం. రక్తం ఎర్రగా ఉండడానికి కారణం రక్తంలో ఉండే "హిమోగ్లోబిన్‌" అనే ఎర్రటి రంగు పదార్థం. ఈ ఎర్ర కణాలు కలకాలం బతకవు; వాటి కాలం తీరిపోగానే అవి చచ్చి పోతాయి. అప్పుడు ఈ హిమోగ్లోబిన్‌ బైలిరూబిన్‌ గానూ, తదుపరి యూరోక్రోమ్‌ గానూ విచ్ఛిన్నం అయి మూత్రం ద్వారా బయటకి విడుదల అవుతాయి. ఈ రెండు పదార్ధాలు ఎర్రటి ఎరుపులో కాకుండా కొంచెం పసుపు డౌలలో ఉంటాయి కనుక మూత్రానికి లేత పసుపు రంగు వస్తుంది. మనం ఎక్కువ నీళ్ళు తాగినప్పుడు మూత్రం కూడా ఎక్కువగా తయారవుతుంది కనుక అప్పుడు ఈ రంగు లేత పసుపు రంగులో కాని, నీళ్ళ రంగులో కాని ఉంటుంది. నీళ్ళు బాగా తాగక పోయినా, బాగా చెమట పట్టినా మూత్రం ఎక్కువగా తయారు కాదు, కాని మలిన పదార్ధాలు తయారవుతూనే ఉంటాయి కనుక మూత్రం రంగు కొంచెం ముదురు పచ్చగా ఉంటుంది.
చరిత్రలో చాలా మంది వైద్యులు రోగుల మూత్రాన్ని పరీక్షించి రోగ నిర్ధారణ చేశారు. హెర్మోజెనిస్ (Hermogenes) ముత్రం యొక్క రంగు మరియు ఇతర లక్షణాల ఆధారంగా కొన్ని వ్యాధుల్ని గుర్తించినట్లుగా రాశాడు. మధుమేహం పేరు వ్యాధిగ్రస్తుల తియ్యని మూత్రం ఆధారంగా వచ్చింది. మూత్ర పరీక్షలు వైద్య పరీక్షలలో చాలా ప్రాథమికమైనవి. మూత్రాన్ని సూక్ష్మదర్శిని ద్వారా పరీక్షించి ఇన్ఫెక్షన్, క్యాన్సర్ వంటి కొన్ని వ్యాధుల్ని గుర్తించవచ్చును.
శ్రీపతి
శ్రీపతి (Sripati) (1019-1066) సుప్రసిద్ధ భారతీయ గణిత మరియు ఖగోళ శాస్త్రవేత్త. ఇతడు సూర్య మరియు చంద్ర గ్రహణాల గురించి "ధికోటిడకరణం" (Dhikotidakarana) (1939 రచన), గ్రహ స్థితుల్ని వివరించే "ధృవమానసం" (Dhruvamanasa) (1056 రచన), ఖగోళశాస్త్ర వివరాల "సిద్ధాంతశేఖరం" (Siddhantasekhara) మరియు గణిత శాస్త్ర విషయాల "ఘటతిలకం"(Ganitatilaka) మొదలైన ప్రామాణిక గ్రంధాల్ని రచించాడు.
హరప్పా
హరప్పా (ఆంగ్లం :Harappa) (ఉర్దూ: ہڑپہ, హిందీ: हड़प्पा), పాకిస్తాన్ పంజాబ్కు ఈశాన్యాన సాహివాల్ పట్టణానికి నైఋతి దిశన 33 కి.మీ. దూరంలో వున్న ఒక ప్రాచీన నగరం. నవీన పట్టణం రావీ నది దగ్గరలో గలదు. ఈ పట్టణము ప్రాచీన కోట గల నగరం, సింధు లోయ నాగరికత లోని హెచ్ ఆకారపు నిర్మాణాలు కలిగివున్నది.
క్రీ.పూ. 3300 సం.లో ఈ నగరంలో ప్రజలు నివాసాలేర్పరచుకున్నట్టు, మరియు 23,500 ప్రజలు నివసించేవారనీ తెలుస్తోంది. ఆకాలంలో ఇంత జనాభాగల నగరం చరిత్రలోనే లేదు, నివసించేవారని తెలుస్తున్నది. హరప్పా సభ్యత నేటి పాకిస్తాన్ కు ఆవలివరకూ వ్యాపించియున్ననూ, సింధ్ మరియు పంజాబ్ కేంద్రముగా కలిగివున్నది.
సింధు లోయ నాగరికత (హరప్పా నాగరికత అనికూడా పిలువబడుతుంది) చరిత్ర మెహర్‌గఢ్ నాగరికత, దాదాపు 6000 క్రీ.పూ. వరకూ వెళుతుంది. రెండు ప్రసిద్ధ నగరాలు మొహంజో దారో మరియు హరప్పా లు, పంజాబ్ మరియు సింధ్ ప్రాంతాలలో క్రీ.పూ. 2600 లో వెలసిల్లాయి. ఈ నాగరికతలో వ్రాత విధానము, నగర కేంద్రాలు మరియు వైవిధ్యభరిత సామాజిక ఆర్థిక విధానాలు మున్నగునవి క్రీ.శ. 20వ శతాబ్దంలో చేపట్టబడిన పురాతత్వ త్రవ్వకాలలో కనుగొనబడినవి. ఈ త్రవ్వకాలలో "మొహంజో దారో" (అర్థం: చనిపోయిన వారి సమాధి శిథిలాలు) సింధ్ ప్రాంతంలో సుక్కుర్ వద్ద, మరియు హరప్పా, పశ్చిమ పంజాబ్ మరియు లాహోర్కు దక్షిణాన కనుగొనబడ్డాయి.
కాశ్యప శిల్ప శాస్త్రము
భారతీయ శిల్పకళ ను పరిశీలిస్తే విభిన్న ప్రాంతీయ కళా రీతులు కనిపిస్తాయి. ఆలయ నిర్మాణానికి అవసరమైన శాస్త్రీయ విజ్ఞానమును గ్రంధరూపములో నిక్షిప్తము చేయబడి దక్షిణ భారత ఆలయ శిల్ప శైలికి ప్రామణిక గ్రంథముగా ఈనాటికి నిలచి ఉన్న గ్రంథము కాష్యప శిల్ప శాస్త్రము.
తూర్పుకాపులు
తూర్పుకాపు, గాజులకాపు ఆంధ్ర ప్రదేశ్ వెనుకబడిన కులాల జాబితా డి గ్రూపు లోని 30వ కులం. గతంలో శ్రీకాకుళం, విజయనగరం, విశాఖపట్నం జిల్లాలోని తూర్పుకాపులకు మాత్రమే బిసి కుల సర్టిఫికెట్‌ ఇచ్చేవారు. ఇటీవల రాష్ట్ర వ్యాప్తంగా ఉన్న తూర్పుకాపులను బిసిల జాబితాల్లో చేర్చుతు ఉత్తర్వులు ఇచ్చారు. పాలకొల్లు తదితర ప్రాంతాల్లోకూడా వీరి జనాభా అధికంగా ఉంది. బలిజ , తెలగ , ఒంటరి, రెడ్లు కూడా తమ కులం కాపు గానే పేర్కొంటారు కానీ ఒకరినొకరు పెళ్ళి చేసుకోరు. కాపులు తూర్పుకాపులు మున్నూరుకాపులు క్రమంగా వియ్యమందుతూ కలిసిపోతున్నారు. కోస్తా జిల్లాలలో వీరిని తెలగ కాపు అని, రాయలసీమలో వీరిని బలిజ అని, తెలంగాణ మున్నూరుకాపులు అని వ్యవహరిస్తారు. సినీ నటులు చలం, రామకృష్ణ తూర్పుకాపులే.
చైతన్యపురి
చైతన్యపురి హైదరాబాదు మహానగరంలో దిల్ షుక్ నగర్ వద్ద ఉంది. అది హైదరాబాద్ - విజయవాడ జాతీయ రహదారి 9 ఆనుకొని ఉంది. ఇక్కడ శివాలయం ఉంది.
మారుతీనగర్
భాగ్యనగర్ నుండి విజయవాడ వెళ్ళు రహదారిపై చైతన్యపురి సమీపంలో గడ్డిఅన్నారం పండ్ల మార్కెట్ వెనుక ఉంది.